title: Lejla Agolli

text: Agollin tuotantoon kuuluu kaksi kantaattia, kolmiosainen sinfonia, kaksi pianokonserttoa, kaksi viulukonserttoa sekä kamarimusiikkia.


title: Rita Gorr

text: Marguerite Geirnaert eli Rita Gorr (18. helmikuuta 1926, Zelzate – 22. tammikuuta 2012) on belgialainen mezzosopraano. Hän opiskeli Ghentissä ja Brysselin konservatoriossa.


title: Rita Gorr

text: Gorr antoi oopperadebyyttinsä Antwerpenin oopperassa. Sen jälkeen hänellä oli kiinnitys Strasbourgin oopperassa vuoteen 1952. Myöhemmin hän tuli tunnetuksi Opéra-Comiquesta ja Grand Opérasta Pariisissa. Bayreuthissa hän esiintyi ensimmäistä kertaa vuonna 1958.


title: Rita Gorr

text: Gorr jatkoi säännöllistä esiintymistä koko 1990-luvun. Kesällä 2007 hän kuitenkin piti jäähyväisesiintymisensä esittämällä roolin Pjotr Tšaikovskin oopperassa "Patarouva" Antwerpenissä ja Ghentissä. Gorr tuli tunnetuksi mm. Richard Wagnerin tuotannon esittäjänä ja levyttäjänä.


title: Agní Báltsa

text: Agní Báltsa (, kansainvälisesti usein Agnes Baltsa, s. 19. marraskuuta 1944, Lefkas) on kreikkalainen mezzosopraano.


title: Agní Báltsa

text: Báltsa aloitti lapsena pianonsoiton, mutta omistautui laulamiselle muutettuaan Ateenaan vuonna 1958. Hän valmistui Kreikan kansallisesta konservatoriosta vuonna 1965 ja matkusti sen jälkeen Müncheniin saamaan jatko-opintoja Maria Callasilta.


title: Agní Báltsa

text: Báltsan oopperadebyytti tapahtui Frankfurtissa 1968, jolloin hänellä oli rooli Mozartin "Figaron häissä". Vuonna 1970 oli osa Richard Straussin oopperassa "Ruusuritari" Wienin valtionoopperassa.


title: Agní Báltsa

text: Báltsasta tuli pian Salzburg-festivaalien vakituinen vieras ja johtavia nykyajan mezzosopraanolaulajia. Hänet muistetaan kenties parhaiten Bizet'n oopperasta "Carmen", jossa hän on usein esittänyt pääosaa yhdessä José Carrerasin kanssa.


Brittiläisen Intian valtameren alueen lippu on Brittiläisellä Intian valtameren alueella 8. marraskuuta 1990 alkaen käytetty lippu, jolloin Elisabet II hyväksyi lipun käyttöön.


title: Brittiläisen Intian valtameren alueen lippu

text: Lipun vasemmassa yläkulmassa on Ison-Britannian lippuna käytettävä Union Jack. Union Jack sekä kruunu symboloivat brittiläistä valtiovaltaa, sinivalkoiset aaltoviivat valtamerta ja palmu saaren luonnonkasvillisuutta.


title: Galilei 2: Seikkailujen saari

text: Galilei 2: Seikkailujen saari on mediayhtiö Sansibarin kehittämä seikkailupeli, joka julkaistiin vuonna 2000 Windowsille. Peli palkittiin samana vuonna Suomi-palkinnolla.


title: Galilei 2: Seikkailujen saari

text: Pelin päähenkilöinä ovat Galilei-lelukoira, Eveliina-lelunorsu ja Safka-ruokapurkki. Seikkailu alkaa Lelusaaresta, kun Galilei kavereineen huomaa, että Eiku-nalle ei vaan puhu eikä pukahda. He epäilevät Eikun olevan jonkinlaisen lumouksen kourissa ja lähtevät tapaamaan Vuoren juurella asuvaa Tietäjää. Pian käy ilmi, että Velholla on sormensa pelissä.


title: Galilei 2: Seikkailujen saari

text: Pelin tarina perustuu osittain Mikko Kunnaksen luomiin hahmoihin.


title: Attack of the Killer B’s

text: Attack of the Killer B’s on thrash metal -yhtye Anthraxin kokoelmalevy, joka sisältää covereita, B-puolia ja harvinaisuuksia. Albumi julkaistiin kesäkuussa 1991.


title: Frank Welker

text: Franklin Wendell Welker (s. 12. maaliskuuta 1946 Denver, Colorado) on yhdysvaltalainen ääninäyttelijä, joka tunnetaan monipuolisista äänirooleistaan ja erityisesti eläinten äänistä, sekä Fred Jonesin ja Megatronin rooleista.


title: Frank Welker

text: Welker syntyi Denverissä, Coloradossa vuonna 1946 ja valmistuttuaan high schoolista hän siirtyi opiskelemaan Kaliforniaan. Opiskellessaan collegessa Welker esiintyi usein mainoksissa ja aloitti uransa stand up -koomikkona vuonna 1967.


title: Frank Welker

text: Eräässä stand up esityksessä, jossa hän esitti äänellään kissan ja koiran tappelua yleisössä ollut mainostuottaja pyysi Welkerin Friskies dog food koiranruoka mainokseensa koiran rooliin. Welker myös suostui tähän vaikka ei tiennyt mitä ääninäytteleminen tarkoitti. Tämän myötä Welker päätyi ääninäyttelijäksi ja teki ensimmäisiä äänirooleja animaatioihin 1960-luvun lopulla muun muassa elokuvaan Tohtori Dolittle ja animaatioon The Batman/Superman Hour. 1970-luvulla Welker tuli tunnetuksi oltuaan Scooby-Doon animaatioissa Freddien ääniroolissa, sekä useissa Hanna-Barberan tuottamissa piirrossarjoissa. Scooby-Doo, Where Are You! oli Welkerin ensimmäinen merkittävä rooli, johon hän päätyi mainostuottajan tyttöystävän kautta, joka ajatteli Welkerin olevan sopiva Scooby-Doon rooliin. Hän meni myös koe-esiintymään agenttinsa kehotuksesta Scoobyn roolia varten. Samaan aikaan Casey Kasem oli yrittämässä Freddien roolia. Hanna-Barberan palveluksessa pitkään työskennellyt Don Messick sai lopulta Scoobyn roolin, mutta ääniroolittajat halusivat Welkerin kokeilevan vielä Freddien roolia, jonka hän myös sai. Welker kertoi Joseph Barberan kanssa työskentelemisen olleen mieluisaa erityisesti hänen ollessa ensimmäistä kertaa kokeneiden ääninäyttelijöiden Don Messickin, John Stephensonin ja Henry Cordenin kanssa samassa äänitysstudiossa.


title: Frank Welker

text: 1980-luvulla Welker tuli tutuksi erityisesti The Transformersin myötä, jossa hän ääninäytteli Decepticonien armotonta johtajaa Megatronia vuosina 1984–1987, sekä Tarkastaja Gadget -piirretyssä Gadgetin koiraa Brainia ja Gadgetin verivihollista MAD:n johtajaa Dr. Clawta. Vielä 1980-luvun lopulla Welker ääninäytteli Haamujengi-elokuvasta tutuksi tullutta vihreää haamua Slimeria ensimmäisessä Haamujengiin perustuvassa piirrossarjassa "The Real Ghost Busters", jossa hän oli myös pääasiassa tohtori Raymond Stantzin äänenä.


title: Frank Welker

text: 1990-luvulla Warner Bros. Animationin tuottaessa monia menestyksekkäitä piirrettyjä sai Welker ensimmäisen ehdokkuutensa äänityöstään Animaanisista, kun hän oli ehdolla parhaasta ääninäyttelystä vuoden 1994 Annie-gaalassa. Palkinto meni lopulta Jeremy Ironsille, joka ääninäytteli Scaria Leijonakuninkaassa. Welker oli myös itse mukana elokuvan ääninäyttelemisessä, johon hän teki sivuääniä. 1990-luvulla hän teki Warnerin lisäksi myös äänirooleja Disneyn tuottamiin piirrettyihin, joista kenties merkittävimmäksi nousi Abun rooli Oscar-palkitussa elokuvassa Aladdin vuonna 1992, jonka tekeminen kesti kolme vuotta. Pari vuotta myöhemmin Welker jatkoi rooliaan elokuvaan perustuvassa televisiosarjassa Aladdin. Hän teki myös vuodesta 1991 lähtien useiden eläinten ääniä Simpsoneihin, joista tunnetuin rooli oli Pukin pikku apuri aina vuoteen 1995 asti, jonka jälkeen Homer Simpsonin äänenä tunnettu Dan Castellaneta otti hahmon ääniroolin haltuunsa vuonna 1999. Vielä vuonna 1995 hän teki eläinten ääniä yhteen jaksoon televisiosarjassa Salaiset kansiot. 1990-luvun lopulla Welker teki myös Johnny Bravoon, Dexterin laboratorioon ja Futuramaan eri eläinten ääniä ja toimi myös Futuramassa Tress MacNeillen ansiosta Leelan lemmikin Niblerin äänenä.


title: Frank Welker

text: 2000-luvulla Welker sai Freddyn lisäksi Scooby-Doon roolin uudessa Scooby-Doo -piirrossarjassa, kun hahmon alkuperäinen ääninäyttelijä Don Messick kuoli vuonna 1997. Sitä ennen hän esiintyi Warner Bros. Animationin tuottamissa suoraan DVD:lle julkaistuissa Scooby-Doo elokuvissa, kuten Scooby-Doo ja noidan haamu, Scooby-Doo and the Alien Invaders, sekä Scooby-Doo ja kyberjahti. 2000-luvulla Welker on jatkanut ääniroolien tekemistä näytelmäelokuviin, kuten Kunniavelka (2000), Scooby-Doo ja salaperäinen saari (2002), (2003) ja Päivä New Yorkissa (2004). Tämän ohella hän on tehnyt enimmäkseen apinoiden ääniä eri animaatioihin, kuten Kim Possibleen, iin, sekä elokuvaan Utelias Vili ja myöhemmin samannimiseen televisiosarjaan. Vuonna 2007 useat fanit pettyivät, kun "Transformers"-elokuvan tekijät julkistivat Hugo Weavingin saaneen Megatronin ääniroolin, mutta lohdutuksena faneille Welker oli kuitenkin elokuvaan pohjautuvassa videopelissä Megatronin roolissa yhdessä Peter Cullenin kanssa, joka ääninäytteli Optimus Primea, kuten 1980-luvun "The Transformers"-animaatiosarjassa. Welker ei elokuvan koe-esiintymisestä huolimatta saanut roolia, koska elokuvan ohjaajan Michael Bayn mielestä Welkerin Megatronin ääni ei sopinut hänen luomalleen Megatronille. Kaksi vuotta myöhemmin Welker sai roolin elokuvan jatko-osassa "", jossa hän niin ikään uusi vanhan roolinsa Soundwavena.


title: Frank Welker

text: Televisiosarjojen ohella Welker teki myös äänirooleja elokuviin vuonna 2007, kun hänestä tuli kolmas näyttelijä, joka on toiminut Karvisen äänenä elokuvan "Karvinen herää todellisuuteen" myötä. Hahmon alkuperäisenä äänenä toimi Lorenzo Music, jonka kanssa Welker ääninäytteli 1980- ja 1990-luvulla Karvisen enimmäisessä piirrossarjassa. Vuonna 2008 Welker äänitti ensimmäistä televisiosarjarooliaan Karvisena "The Garfield Show'ssa". Vuoden 2010 lopulla Welker palasi jälleen vanhaan roolinsa Megatronin äänenä sarjassa "". Ennen sarjaa Welker toimi Megatronin äänenä Transformers-elokuvasarjan videopeleissä. Huhtikuussa 2011 Welker kuultiin Batmanin roolissa Batman – pelottomat sarjassa, jossa sankari seikkaili Scooby-Doosta tutun mysteeri poppoon kanssa. Jakso oli parodiaa 1970-luvun The New Scooby-Doo Movies sarjasta, jossa Welker imitoi Olan Soulen Batmania. Samaisessa jaksossa Welker oli myös Fredin ja Scoobyn ääninä.


title: Frank Welker

text: The Numbers sivuston mukaan Welker on esiintynyt 90 elokuvassa, joiden lipunmyynneistä on kertynyt yhteensä yli 4,9 miljardia dollaria. Tämän myötä hänet on listattu ensimmäiseksi kaikkien aikojen TOP 100 lippujenmyynti listalla. Welker on myös 1990-luvun lipunmyynti listalla ensimmäisenä ja toisena 1980-luvun listalla.


title: Frank Welker

text: Welker kertoi eräässä haastattelussa ollessaan noin 30 vuotta ääninäyttelijänä hän on huomannut suuremmoisen kasvun näyttelijöiden kohdalla tehdä äänirooleja animaatioihin. Tullessaan itse ensimmäistä kertaa alalle varsinaisia ääninäyttelijöitä oli vain kourallinen, mutta erityisesti 2000-luvulta lähtien Warner Bros. Animationin ja Walt Disney Television Animationin tuottamien piirrossarjojen menestyksen myötä ääniroolien tekeminen on laajentunut suuresti. Lisäksi liiketoiminta on Welkerin mukaan mennyt parempaan suuntaan, sillä 1960-1980-luvulla ääninäyttelijät eivät saaneet uusintapalkkiota tai kierrätys palkkaa työstään. Eikä heitä palkittu tekemästään työstä. Sittemmin Screen Actors Guild ja televisioteollisuus on muuttanut kaiken parempaan suuntaan.


title: Frank Welker

text: Tämä on myös avanut loistavan tilaisuuden pääasiassa näytelmärooleja tekeville näyttelijöille, jonka myötä 2000-luvulta lähtien kaikenlaiset ihmiset ovat tehneet äänirooleja ja myös pitäneet siitä. Se on myös kasvattanut kilpailua ääninäyttelijöiden ja näytelmärooleja tekevien julkkisnäyttelijöiden kanssa. Welkerin mukaan ei ole väliä kuka tekee äänirooleja kunhan heillä on mahdollisuus kilpailla roolien saamisesta näyttelijöiden kanssa. Useimmiten ääninäyttelijöitä ei kuitenkaan huomioida isompiin rooleihin, koska tuottajat haluavat mieluummin julkkisäänen. Welker myös ymmärtää syyn mikäli julkkisnäyttelijällä on ainutlaatuinen ääni ja että heidän tarkoituksenaan on saada enemmän mainosarvoa. Tämän myötä he voivat mainostaa useimmiten lapsille suunnattuja animaatioelokuvia aikuisille. Hänen mielestä lapset eivät erottaisi Tom Hanksin ääntä Tim Allenin äänestä eikä se edes kiinnostaisi heitä. Sitä vastoin aikuiset, jotka tunnistavat paremmin tunnetut Hollywood näyttelijät ajattelevat menevänsä katsomaan elokuvaa ottaen lapsensa mukaan.


title: Frank Welker

text: Sitä vastoin lauantaiaamu piirrettyihin palkatut julkkisäänet ovat Welkerin mielestä vain studioiden kilpailua keskenään kuka näyttelijä on kelläkin tuottamissaan sarjoissa mukana. Se ei kuitenkaan häiritse häntä niin kauan kuin hän voi koe-esiintyä. Mikäli julkkisnäyttelijä saa roolin hän myös ansaitsi sen.


title: Brasilian miesten lentopallomaajoukkue

text: Brasilian miesten lentopallomaajoukkue on etenkin 2000-luvulla menestynyt lentopallossa. Se on voittanut olympiakultaa vuosina 1992, 2004 ja 2016 sekä maailmanmestaruuden kolmissa peräkkäisissä kisoissa 2002, 2006 ja 2010. Maailmanliigan Brasilia on voittanut ennätykselliset yhdeksän kertaa. Kuuluisimpia pelaajia ovat maailman parhaimmaksi pelaajaksi arvostettu Gilberto Godoy Filho eli paremmin tunnettuna Giba sekä libero Sérgio ja passari Ricardo.


title: Brasilian miesten lentopallomaajoukkue

text: Brasilian maajoukkue on pelannut maailmanmestaruuskilpailuissa tauoitta vuodesta 1956. Olympialaisissa joukkue on pelannut joka kerta siitä saakka, kun laji tuli kisojen ohjelmaan Tokiossa 1964. Ensi kerran joukkue nousi aivan maailman huipulle 1980-luvulla, jolloin se saavutti hopeaa sekä MM-kilpailuissa 1982 että kesäolympialaisissa 1984. Olympiakultaa se voitti Barcelonassa 1992 voittamalla loppuottelussa Alankomaat 3–0. Vuonna 1993 se voitti ensi kertaa maailmanliigan.


title: Brasilian miesten lentopallomaajoukkue

text: Vuonna 2000 Brasilia sijoittui olympialaisissa kuudenneksi. Vuonna 2001 Bernardo Rezende, paremmin tunnettuna nimellä Bernardinho, joka oli valmentanut kuusi vuotta Brasilian naisten maajoukkuetta, valittiin miesten maajoukkueen päävalmentajaksi. Ensimmäisellä Bernardinhon kaudella joukkue voitti maailmanliigan, Amerikan cupin ja Etelä-Amerikan mestaruuden. Vuonna 2002 Brasilia oli toinen maailmanliigassa hävittyään vain yhden pelin. Loppuottelussa Brasilia hävisi Venäjälle kotikentällään. Samalla kaudella Brasilia voitti historiansa ensimmäisen maailmanmestaruuden. Joukkueen tähti MM-kisoissa oli kapteeni Nalbert.


title: Brasilian miesten lentopallomaajoukkue

text:
Vuoden 2003 maailmanliigan loppuottelussa Madridissa Brasilia voitti Serbia ja Montenegron niukasti 3–2. Sen jälkeen se hävisi Etelä-Amerikan kilpailuissa yllättäen Venezuelalle ja sijoittui pronssille. Vuonna 2004 Bernardinho johdatti Brasilian joukkueen neljänteen maailmanliigan mestaruuteen. Elokuussa Brasilia voitti Ateenassa toisen olympiakultansa. Olympialaisten loppuottelussa Brasilia voitti Italian 3–1.
Vuonna 2005 Brasilia voitti maailmanliigan loppuottelussa jälleen Serbia ja Montenegron. Tämän jälkeen joukkue tuli toiseksi Amerikan cupissa hävittyään loppuottelussa Yhdysvalloille. Sen jälkeen Brasilia voitti Etelä-Amerikan mestaruuden häviten turnauksessa vain yhden erän. Vuoden loppuhuipennuksi Bernardinhon valmentama joukkue voitti kansainvälisen turnauksen Japanissa. Vuonna 2006 Brasilia voitti neljännen kerran peräkkäin maailmanliigan. Brasilian kanssa samassa alkulohkossa pelasi myös Suomi, joka pystyi Brasiliassa pelatussa ottelussa voittamaan kaksi erää, mihin ei mikään muu vierasjoukkue Brasiliassa ollut pystynyt viiteen vuoteen. Kauden huipennukseksi Brasilia voitti maailmanmestaruuden Japanissa voittamalla loppuottelussa Puolan.


title: Brasilian miesten lentopallomaajoukkue

text: Vuonna 2007 Brasilia voitti jälleen maailmanliigan vaikka se hävisi lopputurnauksen ensimmäisen ottelunsa Bulgarialle ja ensimmäisen erän Venäjääkin vastaan. Lopulta Brasilia voitti Venäjän sekä alkulohkossa että loppuottelussa. Maailmanliigan voitto oli Brasilialle viides peräkkäinen ja kaikkiaan seitsemäs. Brasilia voitti myös Etelä-Amerikan mestaruuden, kun se voitti loppuottelussa maailmanliigassa kolmanneksi sijoittuneen Yhdysvallat 3–0. Brasilia voitti myös vuoden 2007 maailmancupin. Vuoden 2008 maailmanliigassa Brasilia esiintyi suvereenisti kunnes hävisi välierissä Yhdysvalloille ja pronssiottelussa Venäjälle. Olympialaisissa Brasilia eteni loppuotteluun mutta hävisi sen Yhdysvalloille erin 3–1.


title: Brasilian miesten lentopallomaajoukkue

text: Vuosina 2009 ja 2010 Brasilia voitti maailmanliigan. Vuosi 2010 toi sille myös maailmanmestaruuden, kun se voitti Italiassa pelattujen MM-kilpailujen loppuottelussa Kuuban 3–0. Kisojen arvokkaimmaksi pelaajaksi valittiin Brasilian Murilo Endres.


title: Brasilian miesten lentopallomaajoukkue

text: Brasilia sijoittui vuonna 2011 maailmanliigassa toiseksi ja maailmancupissa kolmanneksi. Lontoon olympialaisissa 2012 Brasilia sai hopeaa hävittyään loppuottelussa Venäjälle 3–2. Vuosien 2013 ja 2014 maailmanliigassa Brasilia oli toinen. Vuoden 2014 MM-kilpailuissa Brasilia päätyi hopealle hävittyään loppuottelussa isäntämaa Puolalle 1–3.


title: Brasilian miesten lentopallomaajoukkue

text: Vuonna 2016 Brasilia sijoittui maailmanliigassa toiseksi.. Saman vuoden olympialaisissa kotimaansa Rio de Janeirossa se voitti kultaa kaatamalla loppuottelussa Italian 3–0. Vuoden 2016 päätteeksi 16 vuotta maajoukkueen valmentajana toiminut Bernardo Rezende jätti tehtävänsä ja tilalleen tuli Renan Dal Zotto. Vuoden 2017 maailmanliigassa Brasilia oli jälleen toinen hävittyään loppuottelussa Ranskalle 2–3. MM-kilpailuissa 2018 Brasilia saavutti hopeaa hävittyään loppuottelussa Puolalle 0–3.


title: Romano-tv

text: Romano-tv (alun perin Manne-tv) oli 13-osainen suomalainen televisiosarja, joka teki pilaa valtaväestön ennakkoluuloista romaneita kohtaan. Sen pääosassa nähtiin Santeri Ahlgrén.


title: Romano-tv

text: Suomen Romanifoorumi vaati Yleisradiota hyllyttämään ohjelman rasismin vuoksi. Ylen ohjelmapäällikön mukaan sarjaa aiottiin kuitenkin jatkaa, mutta huomio kohdistettiin aiempaa tarkemmin valtaväestön ennakkoluulojen tarkasteluun. Ohjelman nimi muuttui 14. heinäkuuta 2007 alkaen "Romano-tv":ksi. Viimeinen jakso esitettiin 18. elokuuta 2007.


title: Romano-tv

text: Romano-tv:n käsittely eri oikeusasteissa päättyi vasta keväällä 2011, lähes neljä vuotta ohjelman ensiesityksen jälkeen. Tuolloin Korkein hallinto-oikeus antoi äänin 4-1 päätöksen, jonka mukaan ohjelman ei katsottu tarkoituksellisesti loukanneen romaniväestöä.


title: Romano-tv

text: Sarjassa ovat esiintyneet myös esimerkiksi Andy McCoy, Mika Nuojua ja Eva Polttila. Se julkaistiin DVD:llä marraskuussa 2007. Kokoelmassa on mukana "kadonnut" 13. jakso, jota ei esitetty televisiossa.


title: Romano-tv

text: Huhtikuussa 2009 Yle TV1 alkoi esittää "Manne maailmalla" -televisiosarjaa, joka on jatkoa Romano-tv:lle.


title: Sam Steiger

text: Sam Steiger (10. maaliskuuta 1929 New York, New York – 26. syyskuuta 2012 Prescott, Arizona) oli yhdysvaltalainen republikaanisen puolueen poliitikko.


title: Sam Steiger

text: Steiger sai "Silver Starin" sekä "Purple Heartin" ansioistaan Korean sodassa. Hän istui Yhdysvaltain edustajainhuoneessa Arizonasta vuosina 1967–1977.


title: Sam Steiger

text: Steiger ei ollut vuonna 1976 ehdolla enää edustajainhuoneeseen, vaan pyrki epäonnistuneesti Yhdysvaltain senaattiin häviten Dennis DeConcinille.


title: Parta-agama

text: Parta-agama ("Pogona vitticeps") on agamien heimoon kuuluva australialainen liskolaji. Sen lisäksi "Pogona"-sukuun kuuluu seitsemän muuta lajia, joista tunnetuimmat ovat "P. barbata", "P. brevis", "P. minima," "P. henrylawsoni" ja "P. minor". Laji on kotoisin Australiasta.


title: Parta-agama

text: Parta-agama on suosittu lemmikkilisko.


title: Parta-agama

text:
Parta-agama kasvaa 30–60 cm:n pituiseksi ja on hyvin voimakasrakenteinen. Parta-agamasta on jalostettu lukuisia eri värimuotoja. Parta-agaman tunnistaa helposti sen piikikkäästä ”parrasta”, josta lisko on saanut myös nimensä. Liskon piikit näyttävät teräviltä, mutta kosketettaessa ne tuntuvat pehmeiltä.
Kaksi parta-agamalajia on sileäposkisia.


title: Parta-agama

text: Parta-agama on kotoisin Australian itä- ja keskiosista. Laji elää lähinnä aroilla ja puoliaavikoilla ja syö hyönteisiä ja kasveja. Agamat eivät luonnossa ui vapaaehtoisesti.


title: Parta-agama

text: Parta-agama on suosittu lemmikkilisko sen päiväaktiivisuuden, sosiaalisuuden, helppohoitoisuuden ja helpon kesyyntymisen vuoksi. Parta-agamaa voi kylvettää; kylvettäminen saattaa helpottaa nahanluontia ja ulostamista. Liian usein kylvettäminen voi aiheuttaa liskon ihon haitallista kuivumista.


title: Parta-agama

text: Terraarion pitäisi olla tilavuudeltaan minimissään 150×50×50 cm, ja siellä tulisi olla vähintään kiipeilypuita. Kuivan alkuperäisen ympäristön vuoksi myös terraarion tulee olla kuiva. Mahdollisia kasveja valitessa tulee ottaa huomioon, että parta-agamat eivät ole turhan nirsoja ruokansa suhteen ja koristekasvi saattaa pian päätyä liskon syömäksi. Poikasille ei saa laittaa terraarioon hiekkaa, koska poikanen voi syödä senkin. Poikasterraarion pohjaksi sopii sanomalehti, laattapohja tai matto. Myöskään aikuisille hiekka ei ole suositeltavaa, koska syötynä se saattaa aiheuttaa suolitukoksen, joka johtaa usein liskon kuolemaan.


title: Parta-agama

text: Parta-agama syö pieniä selkärangattomia ja kasviksia, mutta kurkku ja sitrushedelmät ovat haitallisia eläimelle. On myöskin huomattu, että mm. pinaatti hankaloittaa parta-agaman kalsiumin imeytymistä. Lemmikkiparta-agamalle vihanneksia voi antaa vähän harvemmin kuin hyönteisiä ja hedelmiä kerran viikossa. Parta-agama kaipaa seuraa, joten se täytyy aika ajoin päästää valvottuna kävelemään sisätiloissa. Kasvattajien suosiossa on ottaa kaksi parta-agamaa. Tällöin niiden tulee olla samanikäisiä ja naaraita, ja ne kannattaa totuttaa toisiinsa nuorena. Vanhemmat parta-agamat voivat syödä poikasia ison kokoeron vuoksi.


title: Parta-agama

text: Vihollisen kohdatessaan parta-agamat saattavat paljastaa suuren kitansa ja pienet, terävät hampaansa sekä pullistaa piikkisuomujen peittämän kurkkupussinsa pelotteena saalistajia vastaan.


title: Margaret Ruthven Lang

text: Margaret Ruthven Lang (27. marraskuuta 1867 – 30. toukokuuta 1972) oli yhdysvaltalainen säveltäjä. Hän aloitti pianonsoiton ja säveltämisen isänsä Benjamin Johnson Langin opastuksella. Myöhemmin hän sai opetusta viulunsoitossa Bostonissa ja viulunsoitossa sekä kontrapunktissa ja fuugassa Münchenissä.


title: Margaret Ruthven Lang

text: Langin ensimmäiset julkisesti esitetyt teokset olivat viisi laulua, jotka Myron W. Whitney tulkitsi yleisölle Bostonissa 14. joulukuuta 1887. Laulu ”Ojalá” kuultiin myös Pariisin maailmannäyttelyssä vuonna 1889. Laulusta tuli erityisen suosittu, ja se sai esityksen myös Washington DC:n Lincoln Concert Hallissa 26. maaliskuuta 1890. Sopraano Gerrit Smith piti ensimmäisen tunnetun Langin soolokonsertin New Yorkissa pari vuotta myöhemmin. Muita tunnettuja Langin tulkitsijoita oli muun muassa Ernestine Schumann-Heink.


title: Margaret Ruthven Lang

text: Vaikka Langin varhainen menestys perustuu ennen kaikkea lauluihin, hän kirjoitti myös orkesterille. Arthur Nikischin johtama Bostonin sinfoniaorkesteri piti hänen "Dramaattisen alkusoittonsa" kantaesityksen 7. huhtikuuta 1893. Muihin tunnettuihin orkesteriteoksiin kuuluu "Witichis"-alkusoitto op. 10. Victor Harris New Yorkin St Celicia Chorusista teetti tilaustyönä Langin sävellyksen "Wind".


title: Margaret Ruthven Lang

text: Lang lopetti sävellystyönsä verrattain varhain, vuonna 1919, mutta hänen maineensa säilyi. Bostonin sinfoniaorkesteri piti jopa konsertin hänen 100-vuotispäivänsä kunniaksi. Säveltäjä kuoli kotikaupungissaan Bostonissa 104-vuotiaana.


title: Raitavälskäri

text: Raitavälskäri ("Acanthurus triostegus") on välskärikaloihin kuuluva meriakvaariossakin menestyvä kala. Luonnossa raitavälskäri elää indopasifisella merialueella.


title: Raitavälskäri

text: Raitavälskäri kasvaa noin 25 cm pitkäksi. Sillä on soikean litteä vartalo, pohjaväri on hopeanvalkoinen, ja vartalon poikki kulkee kuusi ohutta mustaa juovaa.


title: Raitavälskäri

text: Luonnossa raitavälskärit elävät suurina, jopa tuhatkin yksilöä käsittävinä parvina. Suurissa parvissa liikkuminen suojaa saalistajilta, koska saalistajan hyökätessä parvi hajoaa ja saalistaja hämääntyy. Tällöin suurimmalla osalla kaloista on mahdollisuus selvitä hyökkäyksestä elävänä. Raitavälskäriä ei kannata pitää samassa akvaariossa muiden välskärilajien kanssa, koska nämä saattavat häiritä raitavälskäriä. Sen sijaan raitavälskäri tulee hyvin toimeen muiden saman lajin edustajien kanssa.


title: Raitavälskäri

text: Raitavälskäri vaatii paljon tilaa, vähintään 285 l vetoisen akvaarion. Veden pH:n tulisi olla 8,1–8,4 ja veden lämpötilan 24–26 °C. Raitavälskärit syövät levää ja muuta kasviainesta.


title: Italian Grand Prix 1992

text: Italian Grand Prix 1992 oli Formula 1 -sarjan 529. osakilpailu. Se ajettiin 13. syyskuuta 1992 Autodromo Nazionale Monza -radalla. Kilpailun voitti Ayrton Senna. Benetton -tallin kuljettajat Martin Brundle ja Michael Schumacher miehittivät toisen ja kolmannen sijan. Williams -talli varmisti viidennen valmistajien mestaruuden.


title: Giba

text: Gilberto Amauri Godoy Filho (s. 23. joulukuuta 1976), paremmin tunnettu nimellä Giba, on brasilialainen lentopalloilija. Häntä pidettiin yleisesti maailman parhaimpana lentopalloilijana 2000-luvun ensimmäisellä vuosikymmenellä. .


title: Giba

text: Brasiliassa syntynyt ja lentopallo-oppinsa saanut Giba sairasti nuorena leukemiaa, mutta selvisi sairaudesta. Hän pelasi 14-vuotiaaksi asti pelkästään maan valtalajia jalkapalloa, mutta päätti vaihtaa lajia, koska ei pitänyt siitä vartalokontaktien takia. Giba alkoi pelata lentopalloa, josta pian muodostuikin hänen todellinen intohimonsa.


title: Giba

text: Giba teki ensiesiintymisensä Brasilian Superliigassa kaksikymmentävuotiaana Chapecó São Caetanon joukkueessa jossa hän pelasi kauden 1998 loppuun asti. Tämän jälkeen hän siirtyi Repot Nipomedin kautta Minas Beloon, jota pidetään superliigan parhaimpana joukkueena. Uudessa seurassa hän voitti kaksi superliigan mestaruutta peräkkäin vuosina 1999 ja 2000. Minasissa hän pelasi kauden verran siirtyen 25-vuotiaana Italian A1-liigaan.


title: Giba

text: Italian sarjaa pidetään maailman parhaimpana lentopallosarjana, joten siirto sarjaan oli odotettu kun Giba teki sopimuksen Ferreran joukkueen kanssa vuonna 2001. Ferreran vahvuudessa hän pelasi kaksi kautta siirtyen tämän jälkeen Bre Banca Cuneon riveihin kaudeksi 2004. Joukkueen riveissä hän esiintyi kauden 2007 loppuun asti kunnes teki sopimuksen Venäjän Superliigaan.


title: Giba

text: Giban uusi seura oli menestystä niittänyt Iskra Odintsova. Hän voitti joukkueen kanssa superliigan hopeaa kauden päätteeksi. Kauden aikana hän esiintyi myös superliigan tähdistöpelissä.


title: Giba

text: Giba teki ensiesiintymisensä Brasilian miesten lentopallomaajoukkueessa vuonna 1995 Etelä-Amerikan mestaruuskilpailuissa, jossa hän voitti heti kultaa. Tämän jälkeen hän on noussut joukkueen tähtipelaajaksi sekä kapteeniksi. Hän on johdattanut joukkueen muun muassa olympiakultaan, kahteen maailmanmestaruuteen sekä viiteen maailmanliigan voittoon. Muita saavutuksia on muun muassa kaksi maailmancupin mestaruutta, useita Pan-American sekä Etelä-Amerikan mestaruuksia.


title: Giba

text: Giba on naimisissa entisen huippulentopalloilija Christina Pirvin kanssa, ja heillä on yksi lapsi. Nicoll-lapsi syntyi Ateenan olympiaturnauksen aikana 2004. Giban onneksi lapsen synnytys osui välipäivään, ja hän näki esikoisensa ensimmäisen kerran Brasiliasta välitetystä videonauhasta. Ensimmäisen lapsensa nähtyään Giba pelasi loistavasti olympiaturnauksen ratkaisupelit ja nousi Brasilian tärkeimmäksi lenkiksi joukkueessa. Lopulta hänet valittiin olympialaisten parhaaksi pelaajaksi.


title: Giba

text: Giba on noussut maailman eliittiin vastoinkäymisten kautta. Hän sairastui leukemiaan nuorena mutta toipui hengenvaarallisesta sairaudesta kuin ihmeen kaupalla. Hänen terveyttään seurataan kuitenkin yhä, ja hän käy tutkimuksissa säännöllisesti. Kymmenvuotiaana Gibaa kohtasi uusi takaisku, kun hän putosi puusta ja satutti vasemman kätensä pahasti. Iso arpi kädessä muistuttaa Gibaa edelleenkin tapaturmasta.


title: Giba

text: Murheet ovat jatkuneet, kun hänen vaimonsa Christina Pirvi joutui alkuvuodesta 2006 lopettamaan lentopallon pelaamisen sydänvaivojen takia. Giban vaimo kuului silloin italialaiseen huippujoukkueeseen Novaraan.


title: Sound of White Noise

text: Sound of White Noise on yhtyeen Anthrax kuudes studioalbumi, jonka Elektra Records julkaisi toukokuussa 1993. Se on yhtyeen ensimmäinen albumi uuden laulajan John Bushin kanssa, ja viimeinen albumi kitaristi Dan Spitzin kanssa.


title: Sound of White Noise

text: Levyn kappaleessa Black Lodge koskettimia soittaa Angelo Badalamenti ja Kenny Landrum. Albumin tyyli jakoi hieman fanien mielipiteitä levyn grunge-vaikutteiden takia, sillä juuri grunge oli tuolloin saanut jalansijaa musiikin valtavirrassa.


title: Smooth jazz

text: Smooth jazz on musiikintyyli, joka on jazzista ja R&B-tradition tyyleistä vahvasti vaikutteita saanutta melodista instrumentaalimusiikkia.


title: Smooth jazz

text: Smooth jazz alkoi syntyä 1960-luvulla, kun esimerkiksi jazz-kitaristi Wes Montgomery levytti kevyempää musiikkia jousien säestämänä. Genre vahvistui fuusiojazzin kaupallistuttua 1970-luvun jälkipuoliskolla. Tyylissä on usein jazzille tyypillistä sooloilua, mutta varsinaista jazzia se ei ole. Smooth jazzin esittäjillä on kuitenkin usein jazz-tausta. Etenkin Yhdysvalloissa on smooth jazzia soittavia radiokanavia. Smooth jazzin tunnetuimpia artisteja ovat Bob James ja David Sandborn.


title: Ruotsalainen (sukunimi)

text: Ruotsalainen on suomalainen sukunimi. Länsisuomalaisten ollessa osa Ruotsin valtakuntaa ortodoksiset karjalaiset kutsuivat suomalaisia luterilaisia ruotseiksi. Ei ollut mitenkään epätavallista, että sukunimen antoi joku lähiyhteisön ulkopuolinen. Lähiyhteisössä henkilöt tunnettiin usein etunimellä, ja usein myös taloja nimitettiin jonkun talon perustajan tai isännän etunimen mukaan. Ulkopuoliset, esimerkiksi matkustajat, tarvitsivat toisenlaisia nimiä, jotta he olisivat osanneet liikkua laajemmilla alueilla. Penttejä ja Antteja ja Pentin taloja ja Antin taloja oli lähes joka kylässä, jonka vuoksi heitä piti jotenkin erotella. Tarvittiin lisänimi. Yleinen lisänimityksen antamisen peruste oli kotipaikka. Nimiä voitiin antaa myös asukkaiden jonkin huomattavan piirteen, kuten ammatin, uskonnon, ulkonäön tai etnisyyden mukaan. Karjalaiset saattoivat esimerkiksi nimetä luterilaisen talon tai asutuskeskuksen ja niiden asukkaat ruotsalaiseksi. Kun nämä nimitykset alkoivat periytyä suvussa, niistä oli tullut sukunimiä.


title: Ruotsalainen (sukunimi)

text: Muita vastaavaan tapaan annettuja sukunimiä:


title: Ruotsalainen (sukunimi)

text: Lappalainen-sukunimi on voinut syntyä joissain tapauksissa samaan tapaan, mutta myös kirkonkirjojen "lappalaista" asemaa tai elinkeinoa koskevista merkinnöistä. Nimi Suomalainen on voinut syntyä myös otettuna nimenä 1800–1900-luvuilla.


title: Stomp 442

text: Stomp 442 on thrash metal -yhtye Anthraxin seitsemäs studioalbumi. Elektra Records julkaisi sen vuonna 1995. Anthrax syytti levy-yhtiötään siitä, ettei se heidän mielestään ollut promotoinut albumia tarpeeksi, ja yhtye lähti pian Elektra Recordsilta. Albumi on Anthraxin ensimmäinen ilman kitaristi Dan Spitziä, jonka tilalle ei heti hankittu vakituista soolokitaristia, vaan levyllä kitarasoolot soittavat suurimmaksi osaksi Paul Crook ja Charlie Benante.


title: Stomp 442

text: Kaikki kappaleet säveltänyt Benante, Bush ja Ian.


title: Stomp 442

text: Vuoden 2001 remasteroitu versio


title: Stomp 442

text: Japanin uudelleenjulkaisu


title: Zas

text: Zas on kunta A Coruñan maakunnassa, Espanjassa. Se on myös osa Galiciaa. Zasin asukasluku vuoden 2016 alussa oli 4756.


title: Kaija Pakarinen

text: Kaija Pakarinen (s. 7. tammikuuta 1954 Rääkkylä) on suomalainen näyttelijä. Hän on näytellyt monissa kotimaisissa draamasarjoissa.


title: Kaija Pakarinen

text: Pakarinen näyttelee Regina Mälkkiä Yle TV1:n poliittisessa satiirissa "Ihmisten puolue". Pakarinen näyttelee Mallua Matti Ijäksen televisioelokuvassa "Katsastus". Hän on näytellyt paljon myös kotimaisissa elokuvissa. Hänellä on ollut pieniä rooleja esimerkiksi Aki Kaurismäen elokuvissa "Mies vailla menneisyyttä" ja "Kauas pilvet karkaavat". Pakarinen sai vuonna 1988 Jussi-palkinnon parhaasta naispääosasuorituksesta Veikko Aaltosen ohjaamasta elokuvasta "Tilinteko". Hän on tehnyt myös ääniroolin lastenohjelmassa "Risto Räppääjä". Pakarinen on näytellyt muun muassa televisiosarjoissa "Helsingin herra", "Kallio", "Taivaan tulet" ja "Kovaa maata". Pakarinen on myös vieraillut televisio-ohjelmissa "Syke", "Raid", "Downshiftaajat" ja "Kimmo".


title: Varsovan rautatieasema

text: Varsovan rautatieasema tarkoittaa seuraavia rautatieasemia:


title: Cuba Libre

text: Cuba Libre on kuuluisa kolajuomaa, limettimehua ja rommia sisältävä drinkki. Se valmistetaan jäillä täytettyyn highball-lasiin ja koristellaan sitruunalla tai limetillä. Sen nimi on suomennettuna "Vapaa Kuuba".


title: Cuba Libre

text: Drinkki luotiin Kuuban pääkaupungissa Havannassa noin vuonna 1900, Espanjan ja Yhdysvaltojen sodan yhteydessä.


title: Alf Landon

text: Alfred Mossman ”Alf” Landon (9. syyskuuta 1887 – 12. lokakuuta 1987) oli yhdysvaltalainen republikaanisen puolueen poliitikko.


title: Alf Landon

text: Landon syntyi Pennsylvaniassa, kasvoi Ohiossa ja muutti 17-vuotiaana Kansasiin. Hän valmistui Kansasin yliopistosta vuonna 1908. Hänen tyttärensä Nancy Landon Kassebaum on tunnettu poliittinen vaikuttaja ja entinen Yhdysvaltain senaatin jäsen.


title: Alf Landon

text: Landon toimi Kansasin kuvernöörinä vuosina 1933–1937 ja oli vuonna 1936 ehdolla Yhdysvaltain presidentiksi, mutta hävisi Franklin D. Rooseveltille. Hän palasi öljyteollisuuden alalle ja kuoli Kansasin Topekassa hieman 100-vuotispäivänsä jälkeen.


title: Alf Landon

text: Landon omisti 1940-luvulla neljä radioasemaa ja hän oli suurelta osin myötävaikuttamassa ensimmäisen Mississippin länsipuolella aloittaneen afroamerikkalaisen radioaseman KPRS:n synnyssä.


title: George Alexander Parks

text: George Alexander Parks (29. toukokuuta 1883 – 11. toukokuuta 1984) oli yhdysvaltalainen republikaanisen puolueen poliitikko. Hän toimi Alaskan territorion kuvernöörinä vuosina 1925–1933.


title: Huilut suorina

text: Huilut suorina on Popedan toinen livealbumi ja kaikkiaan yhdeksäs albumi. Se julkaistiin vuonna 1986. Levyn sai ilmaiseksi "15 GT Golden Turpo" -kokoelman mukana.


title: Huilut suorina

text: Levy on äänitetty Husulan Casinolla 24. lokakuuta 1986. Se julkaistiin myös "Kuulat sekaisin" -videokasettina ja DVD:nä vuonna 2007 Popedan "30-vuotinen sota 1977–2007" -kokoelman bonuksena.


title: Huilut suorina

text: Levy julkaistiin myöhemmin CD-levynä, jolla on mukana vuoden 1984 studioalbumi "Harasoo".


title: Nancy Kassebaum Baker

text: Nancy Landon Kassebaum Baker (s. 29. heinäkuuta 1932) on yhdysvaltalainen republikaanisen puolueen poliitikko. Hänen isänsä oli Kansasin kuvernööri ja Yhdysvaltain presidenttiehdokas Alf Landon.


title: Nancy Kassebaum Baker

text: Baker syntyi Topekassa ja valmistui Kansasin yliopistosta vuonna 1954. Hän opiskeli myös Michiganin yliopistossa valmistuen 1956. Hän istui vuosina 1978–1997 Yhdysvaltain senaatin jäsenenä Kansasin osavaltiosta, mutta ei istunut kertaakaan Yhdysvaltain edustajainhuoneessa.


title: Nancy Kassebaum Baker

text: Kassebaum Baker on ollut vuodesta 1996 naimisissa poliitikko Howard Bakerin kanssa. Myös hänen poikansa Bill on poliitikko.


title: Monastir (kuvernoraatti)

text: Monastir () on yksi Tunisian 24 kuvernoraatista. Se sijaitsee Pohjois-Tunisiassa Välimeren rannikolla ja sen pääkaupunki on Monastir. Kuvernoraatissa on 548 828 asukasta (vuonna 2014) ja sen pinta-ala on 1 019 neliökilometriä.


title: Dorothy Howell

text: Dorothy Howell (25. helmikuuta 1898 – 12. tammikuuta 1982) oli brittiläinen säveltäjä.


title: Dorothy Howell

text: Howell syntyi Birminghamissa. Hän oli paitsi säveltäjä, myös lahjakas pianisti ja sävelsi runsaasti musiikkia soittimelle. Hän sai tunnustusta jo vuonna 1919 sinfonisen runoelmansa "Lamia" ensiesityksellä.


title: Dorothy Howell

text: Howellin kamarimusiikkikappale "Phantasy" pianolle ja viululle voitti vuoden 1921 Cobbett-palkinnon. Hän toimi vuosina 1924–1970 harmonian ja kontrapunktin professorina entisessä opinahjossaan Royal Academy of Musicissa.


title: Dorothy Howell

text: Howellin tuotantoon kuuluvat edellä mainittujen teosten lisäksi muun muassa baletti "Koong Shee" (1923) sekä "Three Divertisements" orkesterille (1940, esitetty vasta 1950). Hän kuoli Malvernissa 83 vuoden iässä.


title: Bayern

text: Bayern on Baijerin osavaltion saksankielinen nimitys. Bayern voi viitata seuraaviin asioihin:


title: Outi Sillanpää

text: Outi Maria Sillanpää (s. 2. helmikuuta 1976 Noormarkku) on suomalainen kävelijä, joka edustaa seuratasolla Turun Weikkoja.


title: Outi Sillanpää

text: Sillanpää voitti ensimmäiset SM-mitalinsa 1997, jolloin hän käveli Kalevan kisoissa toiseksi 10 kilometrillä ajalla 48.57 sekä voitti 20 kilometrin kävelyssä SM-hopeaa ajalla 1.47.47. Seuraavana vuonna hän voitti sisäratojen SM-kisoissa 3 000 metrin ratakävelyssä SM-hopeaa ja Oulun Kalevan kisoissa 10 kilometrillä SM-kultaa. Saman vuoden 20 kilometrin SM-kisoissa hän oli toinen ajalla 1.46.14. Vuonna 1999 Sillanpää voitti sisäratojen SM-kisoissa hopeaa 3 000 metrin ratakävelyssä ajalla 13.57,29. Hän voitti samana vuonna Suomen-mestaruudet sekä Kalevan kisojen 10 kilometrillä ajalla 48.47 että 20 kilometrillä ajalla 1.38.53. Seuraavana vuonna hän uusi sekä sisäratojen SM-hopeansa että 20 kilometrin SM-kultansa ja oli toinen Kalevan kisojen 10 kilometrillä.


title: Outi Sillanpää

text: Sillanpää sijoittui vuonna 2001 sekä sisäratojen SM-kisojen 3 000 metrillä että Kalevan kisojen 10 kilometrillä toiseksi. Saman vuoden 20 kilometrin SM-kisoissa hän voitti ajalla 1.38.37. Seuraavana vuonna hän voitti SM-kultaa sisäratojen SM-kisojen 3 000 metrillä, Kalevan kisojen 10 kilometrillä ajalla 48.10 ja 20 kilometrillä. Vuonna 2003 hän voitti SM-kultaa sekä sisäratojen 3 000 metrillä, Kalevan kisojen 10 kilometrillä että 20 kilometrillä. 2004 hän oli mestari Vaasan Kalevan kisojen 10 kilometrillä sekä 20 kilometrillä. Sillanpää voitti vuonna 2005 jälleen kolme Suomen-mestaruutta: sisäratojen 3 000 metrillä ajalla 13.13,92, 20 kilometrillä ajalla 1.37.34 sekä Porin Kalevan kisojen 10 kilometrillä . Hänet valittiin Suomen joukkueeseen Helsingin MM-kisoihin, joissa hän sijoittui 20 kilometrillä kolmanneksikymmenenneksiviidenneksi.


title: Outi Sillanpää

text: Sillanpää oli 2006 sisäratojen SM-kisoissa mestari ja 20 kilometrin SM-kisoissa toinen. Hän voitti SM-hopeaa samana vuonna myös Jyväskylän Kalevan kisoissa 10 kilometrillä. 2007 hän voitti sisäratojen SM-kultaa 3 000 metrin kävelyssä.


title: Ratingen

text: Ratingen on kaupunki Mettmannin piirikunnassa Nordrhein-Westfalenin osavaltiossa Saksassa. Kaupungissa asuu noin 87 000 ihmistä ja sen pinta-ala on 88,74 neliökilometriä. Ratingen sai kaupunginoikeudet 11. joulukuuta vuonna 1276.


title: Ratingen

text: Hautalöydöt Ratingenin keskustasta antavat olettaa, että alueella oli pysyvää asutusta jo 500-luvulla eaa. Varhaisin asiakirjamaininta Ratingenista on ennen vuotta 849 muodossa "Hratuga". Keskiajalta alkaen Ratingenin alue kuului ensin Bergin kreiveille ja myöhemmin Bergin ruhtinaskuntaan. Kaupunkioikeudet myönnettiin vuonna 1276. Ratingen oli yksi neljästä Bergin paikkakunnasta, joka koki taloudellisen nousun keskiajan lopulla. Kolmikymmenvuotisen sodan aikana kasvu tyrehtyi. Liikemies Johann Gottfried Brügelmann avasi alueen ensimmäisen teollisen tuotantolaitoksen, puuvillakehräämön, vuonna 1783. Laitoksesta kasvoi "Textilfabrik Cromford", joka on nykyään osa Reinin teollisuusmuseota ("Rheinisches Industriemuseum"). Napoleonin aikana Ratingenista tuli osa Bergin kaupunkia ja vuonna 1815 se liitettiin Preussin kuningaskuntaan.


title: Ratingen

text: Ratingen säilytti itsenäisyytensä vuoden 1929 kuntauudistuksessa. Toisessa maailmansodassa kaupunki kärsi verraten vähän vahinkoja. 1960- ja 1970-luvut olivat nopean kasvun aikaa.


title: Ratingen

text: Keskiajalla ja Uuden ajan alussa Ratingenissa oli joitain satoja asukkaita. Väkiluku kasvoi hitaasti ja sitä verottivat sodat, kulkutaudit ja nälänhädät. Teollisen vallankumouksen myötä väestön määrä lisääntyi rajusti; vuonna 1850 asukkaita oli viitisen tuhatta, vuonna 1900 noin 10 600 ja vuonna 1950 noin 25 000. Vuonna 1973 asukasluku oli 52 216. Vuoden 1975 kuntaliitos, johon kuului muun muassa Lintorf, kasvatti väkiluvun 85 000:een.


title: Ratingen

text: Ratingen on selviytynyt verraten hyvin teollisuuden rakennemuutoksesta. Perinteisen teollisuuden tilalle on tullut palveluita sekä IT- ja telekommunikaatioyrityksiä. Muun muassa seuraavilla kansainvälisillä yrityksillä on toimipaikka tai pääkonttori Ratingenissa: Vodafone, Asus, Sun Microsystems, Hewlett-Packard, SAP, CEMEX, Tiptel, LogicaCMG, Ball Packaging Europe ja Esprit.


title: Ratingen

text: Keskeisen sijaintinsa johdosta Ratingenin liikenneyhteydet ovat hyvät. Düsseldorfin kansainvälinen lentoasema on kaupungin tuntumassa. Lentokentän rautatieasema ("Der Bahnhof Düsseldorf Flughafen") sijaitsee aivan kaupungin rajalla. Ratingenin alueella risteävät moottoritiet A 3 (Köln–Oberhausen), A 52 (Düsseldorf–Essen) ja A 44 (Mönchengladbach–Ratingen Ost). Lisäksi valtatie "Bundesstraße 1" kulkee kaupungin halki.


title: Ratingen

text: Ratingenissa syntyneitä tai vaikuttaneita kuuluisuuksia ovat muun muassa kuvanveistäjä Johann Peter Melchior, arkkitehti Emil Fahrenkamp, koomikko Dieter Nuhr sekä iskelmätaiteilija Claudia Jung.


title: Ollakka

text: Ollakka on Kempeleen keskustaajaman läheisyydessä, seututien 816 länsipuolella sijaitseva asuin- ja teollisuusalue. Alueen rakennukset koostuvat omakoti-, rivi- ja kerrostaloista. Alueella toimii muutamia yrityksiä. Vuosina 1898–1952 alueella toimi Kempeleen tiilitehdas.


title: Ollakka

text: Ollakan länsipuolella sijaitsee Santamäen asuinalue.


title: Ollila (Kempele)

text: Ollila (vanhalta nimeltään Ollilanperä) on Kempeleen kunnan keskustaajaman läheisyydessä sijaitseva asuinalue. Alueen rakennuskanta on oma-, rivi-, ja kerrostaloja.


title: Ollila (Kempele)

text: Ollilassa sijaitseva Kiiesmetsä on lähes luonnontilassa säilynyt metsäalue. Metsässä on vanhaa puustoa ja polkuja. Kunnalla on suunnitelmissa muuttaa Kiiesmetsä luonnonsuojelualueeksi. Sana "kiies" tarkoittaa ketun pesää.


title: Ristisuo

text: Ristisuo on Kempeleen kunnassa sijaitseva asuin- ja teollisuusalue. Se sijaitsee noin yksi kilometri keskustaajamasta itään. Alueen nimi tulee siellä aikoinaan sijainneesta samannimisestä suoalueesta, jonka päälle asuinalue on nykyiseltään lähes kokonaan rakennettu. Ristisuon kiertoliittymässä risteytyvät Ketolanperäntie sekä seututie 847.


title: Ristisuo

text: Ristisuon rakennuskanta on rivi- ja omakotitaloja. Alueella sijaitsee Kempeleen kunnan paloasema. Ristisuolla toimii muutamia yrityksiä, kuten muun muassa Oulun Seudun Sähkö. Alueen halki virtaa Kissaoja, jonka mukaan on nimetty alueella sijaitseva Kissankulma, jossa sijaitsee yrityksiä sekä vuonna 1995 rakennettu Kissaojanpuisto. Puistoon on istutettu punakoivuja, jotka ovat hieskoivun mutaatioita. Ristisuolla sijaitsee myös Kempeleen rautatieaseman isompi pysäköintialue.


title: Ristisuo

text: 1980-luvulla Ristisuolle suunniteltiin peruskoulun rakentamista. Suunnitelmissa ollut peruskoulu päätettiin lopulta rakentaa Santamäen asuinalueelle, jonka nimeksi tuli Santamäen koulu.


title: Ristisuo

text: Vuosina 1912–1922 toiminnassa olleen Kempeleen-Salon osuusmeijerin vanha meijerirakennus sijaitsee Ristisuolla.


title: Norman Tebbit

text: Norman Beresford Tebbit, Baron Tebbit, CH, PC (s. 29. maaliskuuta 1931) on brittiläinen konservatiivipoliitikko. Hän oli Margaret Thatcherin läheinen liittolainen ja työministeri 1981–1983, kauppa- ja teollisuusministeri 1983–1985, konservatiivipuolueen puheenjohtaja (Chairman) 1985–1987 ja Lancasterin kansleri 1985–1987.


title: Norman Tebbit

text: Tebbit syntyi työväenluokkaiseen perheeseen ja työskenteli journalistina Financial Timesissa ennen asepalvelustaan 1949, jonka suoritti ilmavoimissa lentäen Meteor- ja Vampire-suihkuhävittäjiä. Asepalveluksen jälkeen hän meni British Overseas Airwaysin lentäjäksi 1953.


title: Norman Tebbit

text:
Vuonna 1970 hänet valittiin parlamenttiin Eppingistä ja vuonna 1974 Chingfordista. Parlamentin jäsen hän oli aina vuoteen 1992 asti.
Vuonna 1972 hän äänesti EEC:hen liittymisen puolesta, mikä on saanut myöhemmin selitellä konservatiivitukijoilleen.
Vuoden 1979 konservatiivien vaalivoiton jälkeen hänet nimitettiin hallitukseen alivaltiosihteeriksi kauppaministeriöön. Vuonna 1982 hallituksen uudelleenjärjestelyssä hänestä tuli työministeri. Tebbitin nimitys muutti suhtautumista ammattiliittoihin, joihin hän suhtautui vihamielisesti. Vuoden 1982 Employment Act vähensi ammattiliittojen valtaa.


title: Norman Tebbit

text: Tebbit loukkaantui pahoin provisional-IRA:n pommi-iskussa Brightonin Grand Hoteliin konservatiivien puoluekokouksen aikana, ja hänen vaimonsa halvaantui. Vuonna 1986 Tebbit vastusti Yhdysvaltain pommituslentoa Libyaan, josta Thatcher ei ollut neuvotellut hallituksen kanssa. Samana vuonna hän hajotti konservatiivipuolueen nuorisojärjestön Federation of Conservative Studentsin libertaarisiiven saatua vallan siinä ja vaadittua Harold Macmillanin tuomitsemista sotarikollisena.


title: Norman Tebbit

text: Tebbit tunnetaan perinteisen linjan konservatiivina. Hän kannattaa perinteisiä perhearvoja, vastustaa Britannian "balkanisoimista" ja Euroopan unionia. Vuonna 1990 Tebbit keksi ns. krikettikokeen tai Tebbitin kokeen, jonka mukaan pakistanilaisia maahanmuuttajia ei pitäisi pitää britteinä ennen kuin tukivat Englannin krikettijoukkuetta, vanhempiensa kotimaan joukkueen sijaan.


title: Norman Tebbit

text: Tebbit jäi pois parlamentista vuoden 1992 vaaleissa huolehtiakseen vaimostaan. Hänelle myönnettiin elinikäinen aatelisarvo. Tebbit osallistuu edelleen aktiivisesti politiikkaan.


title: 155 K 83

text: 155 K 83 ("155 millimetrin kanuuna 1983") on suomalainen Tampellan ja myöhemmin Vammaksen Suomen puolustusvoimille valmistama kenttätykki. Nimensä mukaisesti se on 155 mm raskas vedettävä kanuuna, tarkemmin kanuunahaupitsi, 39-pituuskaliiperisella putkella. Sen vetoajoneuvona käytetään esimerkiksi Sisun raskasta SA-240 -maastokuorma-autoa. Vuodesta 1997 eteenpäin Vammas (sittemmin Patria) modernisoi alkupään tuotannon tykkejä 155 K 83-97 -standardiin, johon kuuluu mm. myöhäisemmissä sarjoissa käyttöön otettu uudistettu panoskammio, ja joka siten kykenee käyttämään NATO-standardin mukaista irtopanosjärjestelmää sekä kaikkia yleisimpiä 155 mm ampumatarvikkeita. Modernisointi tehtiin 155 K 83:n yhdenmukaistamiseksi sen tuotannon kesken ja sen pohjalta kehitetyn uudemman 155 K 98:n kanssa.


title: 155 K 83

text: 155 K 83:n käyttötarkoitus on tukea yhtymien taistelua epäsuoralla tulella. Tykeistä muodostetaan patteristoja armeijan ylijohdon alaisuuteen.


title: 155 K 83

text: Tykin kehitystyö alkoi 1950-luvun lopulla Suomen puolustusvoimien Tampellalle toimeksiantamasta 122 mm kenttätykin (122 K 60) suunnittelusta, josta vastannutta insinööriryhmää johti Tampellan pitkäaikainen tykkien pääsuunnittelija Heikki Collanus. 122 K 60 ei koskaan tullut laajempaan tuotantoon prototyyppikappaleen ja tuotantomallin 15 kappaleen ensimmäisen sarjan lisäksi, mutta sen piirteitä hyödynnettiin Tampellassa 155 mm tykin suunnittelussa. Suomalaisella Tampellalla ja israelilaisella ammattiliitto Histadrutin omistamalla Solel Bonehilla oli yhteinen tytäryhtiö Soltam, jonka kanssa Tampella toimi yhteistyössä tykkien kehityksessä vuoteen 1974 asti. Samoja 122 mm tykin suunnitelmia on käytetty aiempien Tampellan 33-pituuskaliiperisen 155 K 68:n (joka tunnettiin Tampellan ja Soltamin yhteistyön vuoksi myös israelilaisella nimikkellään Soltam M-68), sekä siitä kehitetyn 39-pituuskaliiperisen 155 K 74:n kehittämisen pohjana. Tampellan 155 K 68:sta myös kehitetty Soltam M-71 on yhtä lailla 39-pituuskaliiperisena hyvin samankaltainen kuin 155 K 74.


title: 155 K 83

text: Tampella esitteli 1979 Puolustusvoimille kehittämäänsä 155 K 74 -tykkiä, ja se oli Puolustusvoimien kokeilukäytössä vuosina 1980-1981. Kokeiden pohjalta tykkiin tehtiin muutoksia mm. peräkappaleeseen, ja Tampella valmisti 1982-1983 uuden prototyypin nimikkeellä 155 K 74-82. Tämän pohjalta päädyttiin vielä muutoksiin tykin kehdossa ja lavetissa, ja muutoksien pohjalta valmistettiin 1983 varsinainen prototyyppi 155 K 74-83, josta 155 K 83 kehitettiin vielä pienin muutoksin. Itse tuotantomallia tuotettiin Puolustusvoimille yhteensä 113 kappaletta vuosina 1983-1997.


title: 155 K 83

text: 1990-luvulla tykin kehityksen jatkumisen ja 155 K 98:n suunnittelun ja siinä käyttöönotettujen uusien ratkaisujen, kuten laajennetun NATO-mittaisen panoskammion karhennetulla ylimenokartiolla myötä, myös alkupään 155 K 83 -sarjat päätettiin uudistaa siten, että niissä voidaan käyttää samoja panoksia kuin uudemmissakin tykeissä, ja siten syntyi Vammaksen muuntama modernisoitu versio, 155 K 83-97. Uudistuksessa myös lisättiin mahdollisuus latauslaitteen asentamiseen ja parannettiin tykin käyttöturvallisuutta pienin uudistuksin kiilan, virityskammen ja telin lukitusjärjestelmiin. Loppupään tykeissä nämä ominaisuudet kuuluivat jo tehdaskokoonpanoon.


title: 155 K 83

text: 155 K 83:a käytettiin pohjana Tampellan ja Vammaksen suunnittelutyössä uudempien Tampellan ja Vammaksen kenttätykkien, kuten 155GH45:n ja 155 K 93:n suunnittelemiseen, ja lopulta kehitystyö johti 155 K 98:aan.


title: 155 K 83

text: Alkuperäisen 155 K 83:n rakenne on hyvin samankaltainen kuin sitä edeltävien Tampellan tykkimallien. Tykin sulkuna toimii vaakatasossa liukuva puoliautomaattinen kiila - aiempiin Tampellan tykkeihin erona tykin peräkappale on kuitenkin korkeampi, ja siinä on sisäänrakennettu puoliautomaattikoneisto, kun taas aiemmissa tykkimalleissa puoliautomaattikoneisto oli erillinen osa, joka kiinnitettiin peräkappaleen päälle. Sulun tiivistykseen käytetään Tampellan aiempien 155 mm tykkien tapaan ns. Broadwellin rengasta, joka korvaa vanhempien tykkien, mukaan lukien 122 K 60:n panoskartussien käyttämät metallihylsyt. Pieniä eroja aiempiin tykkimalleihin on myöskin lavetissa, pääosin sen kiilakannuksissa (joilla tykki kiinnitetään maahan tuliasemassa) ja suuntauskoneistossa. Korotuskoneisto on paineilma-avusteinen aiempien Tampellan tykkien tapaan, ja mahdollistaa korotuskulmat aina 5 asteesta vaakatason alapuolelle (-5°) yläkulmille 70 asteeseen (+70°) asti, mikä tekee aseesta teknisesti kanuunahaupitsin, jokseenkaan Puolustusvoimien nimikkeistö ei sisällä kuitenkaan kanuunahaupitsia tykkityyppinä, ja sitä kutsutaankin sen vuoksi kanuunaksi.


title: 155 K 83

text: Tykin putken pituus on 5990 millimetriä eli noin 39 kaliiperia, ja rihlatun osan pituus on 5054 mm. Suuhidastin on yksikammioinen, ja putkessa on myös savunpoistin.


title: 155 K 83

text: Tykillä voi ampua kaikkia tavanomaisia 155 mm tykistön kranaatteja, ja 155 K 83:n alkupään tuotantosarjojen 18,8 litran panoskammio mahdollistaa täyspanoksella 900 m/s lähtönopeuden perusampumatarvikkeelle sekä 27 km maksimikantaman, ja perävirtauskranaatilla jopa 32 km maksimikantaman. Mahdollinen ampumatarvikevalikoima on 155 mm ampumatarvikkeilla hyvin laaja, kuten tavanomaisia (onteloperä-), perävirtaus- ja rakettiavusteisia sirpale-, savu-, fosforisavu-, valaisu- ja kuorma-ammuskranaatteja. Suomen puolustusvoimilla näistä on käytössä ainakin tavanomaisia ja perävirtaussirpalekranaatteja, sekä kuorma-ammuskranaatteja, joidenka paino on 43-46 kg.


title: 155 K 83

text: 155 K 83-97 on muuten samanlainen, mutta siihen on tehty muutamia uudistuksia käyttöturvallisuuteen - ja tärkeimpänä muutoksena panoskammion koon muuttaminen 155 K 98:n tapaan NATO-mittoihin, 23,0 litraan. Uudistus teki mahdolliseksi NATO-standardin mukaisen irtopanosjärjestelmän (Modular Charge System) käyttämisen. Samalla kuitenkin menetettiin jonkin verran kantamaa. Puolustusvoimat ilmoittaa uudistetun mallin kantamaksi 23 km onteloperäkranaatilla ja 30 km perävirtauskranaatilla. Osassa myöhemmistä tuotantosarjoista nämä muutokset on tehty jo itse tuotantovaiheessa.


title: Kirkonseutu (Kempele)

text: Kirkonseutu on alue Kempeleen keskustaajaman läheisyydessä. Alueen mäntyjä kasvavalla hiekkaharjulla Kirkonmäellä sijaitsevat Suomen vanhimpiin puukirkkoihin kuuluva 1600-luvulla valmistunut Kempeleen vanha kirkko, hautausmaa sekä vuonna 1993 valmistunut Pyhän Kolminaisuuden kirkko, jotka yhdessä muodostavat yhden Suomen valtakunnallisesti merkittävistä rakennetuista kulttuuriympäristöistä. Lisäksi alue on suojeltu kirkkolain mukaan. Kempeleen kirkonmäen kautta on kulkenut myös Pohjanmaan rantatie.


title: Kirkonseutu (Kempele)

text: Kirkonseudulla sijaitsee myös kunnan koulukeskus, joka käsittää Kirkonkylän yhtenäiskoulun ja lukion. Alueella sijaitsevat myös sivukirjasto Tietotori ja Kempelehalli.


title: Kirkonseutu (Kempele)

text: Alueen halki kulkeva Sarkkirannan kiertoliittymästä lähtevä seututielle 847 Paituriin johtava Piriläntie on nykyisin osa Vehmaan ja Tornion välistä Pohjanlahden Rantatie-matkailutietä.


title: Ahmed II

text: Ahmed II () (osmaniturkiksi: سليمان ثانىاحمد ثانى) oli Osmanien valtakunnan sulttaani vuosina 1691–1695. Hän oli kahden edellisen sulttaanin Mehmed IV:n ja Osman II:n nuorempi veli, ja heidän edeltäjänsä Ibrahim I:n poika.


title: Ahmed II

text: Samoin kuin edellisillä hallituskausilla, käytännön valta pysyi suurvisiirien käsissä. Suleimanin merkittävin hallintotoimi oli Mustafa Köprülün nimittäminen suurvisiiriksi. Vain pari viikkoa Köprülün nimityksen jälkeen osmanit kokivat raskaan tappion Slankamenin taistelussa, ja joutuivat luopumaan Unkarista. Ahmedin nelivuotisella hallituskaudella tappio ja katastrofi seurasi toistaan. Hän kuoli huolten ja sairauksien murtamana neljä vuotta veljensä jälkeen.


title: Jätti-robotti ja punapää

text: Jätti-robotti ja Punapää ("The Big Guy and Rusty the Boy Robot") on Dark Horse Entertainment ja Columbia TriStar Television (muissa maissa Columbia TriStar International Television) sekä Sony Pictures Television International Entertainment tuotantoyhtiöiden tuottama ja valmistunut yhdysvaltalainen animaatiosarja vuodelta 1999 - 2001. Se perustuu Frank Millerin ja Geof Darrowin sarjakuvaan "Iso heppu ja Rusty robottipoika".


title: Jätti-robotti ja punapää

text: Sarjasta tehtiin 26 jaksoa noin 22 minuutin mittaista jaksoa. Yhdysvalloissa sarjaa esitti lasten tv-kanava Fox Kids 18. syyskuuta 1999 - 2. maaliskuuta 2001 ja Suomessa Nelonen vuosina 23. elokuuta 2001 - 28. helmikuuta 2002, josta uusintakierroksena 7. maaliskuuta 2002 - 21. marraskuuta 2002 torstai-aamuisin klo 7.25-7.50 Nelosen lasten aamuohjelmassa.


title: Jätti-robotti ja punapää

text: Myöhemmin sarjaa on esitetty myös irlantilaisella lasten televisiokanavalla RTÉjr 2010-luvulla.


title: Jätti-robotti ja punapää

text: Tarina pohjautuu kuvitteelliseen Yhdysvaltoihin "New Tronic City" kaupunkiin (realistiseen New York City kaupunkiin) ja kertoo "Jätti"-nimisestä mechasta ja sitä ohjaavasta "luutnantti Dwayne Hunterista" sekä sen seuraajaksi tarkoitetusta pienestä poika-robotista, "Punapäästä". Muita tarinan päähenkilöitä ovat "tutkija Erika Slate", luutnantti Dwayne Hunterin kolme mekaanikko kaveria "Garth", "Joe" ja "Mack" sekä "tutkija Axel Donovan", jolla on lemmikkinään "Jenny apina". Sarjan ironia perustuu suurelta osin siihen, että "Punapää" suhtautuu asioihin yleensä empaattisemmin ja ihmismäisemmin kuin "Jättiä" ohjaava "armeijan taistelulentäjä luutnantti Dwayne Hunter".


title: Jätti-robotti ja punapää

text: Jätti-robotti ("Big Guy") on todella raskaasti aseistettu mecha, jonka ohjaajana toimii "luutnantti, armeijan taistelulentäjä Dwayne Hunter". Se on mekaanikkojen "Garthin", "Joen" ja "Mackin" lentotukialuksessa varustettu ja rakennettu robotti. "Jätillä" on oma taistelu ilmalaiva, jolla se lentää ja vihollisen hyökkäyksen kohteena se avaa koneen luukut, josta hyppää alas, jolloinka taistelu ilmalaiva jää taivaalle ilmaan. Useassa kohtauksessa "Jätti" sanoo "With a love Mike" (suomi teksteissä "Rakkaus Mikeen"), kun tapahtuu jotakin taistelun kohteena, johon "Jätti" reagoi. "Jätti" toimii kommunikaatiollaan siten, kun ohjaamossa robottia ohjaava armeijan taistelulentäjä myös puhuu, "Jätti" toistaa ohjaajan puheen robotin ääniaaltojen kautta.


title: Jätti-robotti ja punapää

text: Punapää ("Rusty") on "Jätti-robotin" seuraajaksi kehitetty poika-robotti. Se on "tutkija Erika Slaten" poika, joka tekee yhteistyötä taistellen "Jätin" kanssa vihollisia vastaan. Yleisin ase "Punapäällä" on sormesta kehitettävä säteilevä laser-ammus, jota se käyttää monessa jaksossa vihollisia torjuten. Lisäksi sillä on supernopeat jalat, joilla se kiihdyttää vauhtiaan ilmaan lentoon. "Punapäällä" on punaisen väriset hiukset, jossa on etupuolella taaksepäin muotoiltu kärkikampaus. "Punapään" ääninäyttelijänä toimii Pamela Adlon.


title: Jätti-robotti ja punapää

text: Tutkija Erika Slate ("Dr. Erika Slate") on tutkimuskeskuksessa työskentelevä nuori nainen, jonka oma poika-robottinsa on "Punapää". Hänen seurustelu kumppaninsa on "luutnantti, armeijan taistelulentäjä Dwayne Hunter", josta "Dwayne" pitää. Monessa jaksossa "Punapää" pitää "tutkija Slatea" omana äitinä, kun "Punapää" on ihmismäisempi ja suhtautuu hyvin sosiaalisesti "Slateen". "Tutkija Erika Slaten" ääninäyttelijänä toimii Gabrielle Carteris.


title: Jätti-robotti ja punapää

text: Luutnantti Dwayne Hunter ("Lieutenant Dwayne Hunter") on "Jätti-robottia" ohjaava armeijan taistelulentäjä. Hänen työpaikkansa on lentotukialuksella, jossa hän on yhteistyössä kolmen mekaanikko kaverin "Garth", "Joe" ja "Mack" kanssa, josta hän lähtee ohjaamaan "Jätti-robottia". Hän on ihastunut kumppaniinsa "tutkija Erika Slateen" sekä on aina yhteydessä "Punapäähän", kun tarvitsee "Jättiä" taistellessa "Punapäätä" apulaiseksi. "Luutnantti Dwayne Hunterin" ääninäyttelijänä toimii Jim Hanks.


title: Jätti-robotti ja punapää

text: Garth, Joe ja Mack ("Garth, Joe and Mack") ovat merellä seikkailevia lentotukialuksen mekaanikko ammattilaisia. He tekevät yhteistyötä "luutnantti, armeijan taistelulentäjä Dwayne Hunterin" kanssa, jossa he rakennuttavat ja korjauttavat hänelle "Jätti-robottia" ja "Jätin" taistelu ilmalaivaa.


title: Jätti-robotti ja punapää

text: Kenraali Thornton ("General Thornton") on sarjassa yleinen Yhdysvaltain armeijan kenraali, joka loi "Jätti-robotin" "luutnantti Dwayne Hunterille". Hän auttaa pitämään "Jätti-robotin" ja "Punapään" salassa sekä muutkin asevoimat vihollisten hyökkäystä turvaten. "Kenraali Thorntonin" äänenä toimii ääninäyttelijä Lee Ermey.


title: Jätti-robotti ja punapää

text: Tutkija Axel Donovan ("Dr. Axel Donovan") on "tutkija Erika Slaten" yhteistyökumppaninsa tutkimuskeskuksessa. Hänellä on lemmikkinään olkapäässään puhuva "Jenny apina". Useassa jaksossa hän esittelee kolme epäonnistuvaa robottia, jotka loppujen lopulta tappelevat keskenään ja tuhoutuvat. "Tutkija Axel Donovanin" ääninäyttelijänä toimii Stephen Root.


title: Jätti-robotti ja punapää

text: Jenny apina ("Jenny The Monkey") on "tutkija Axel Donovanin" lemmikki, joka istuu Donovanin olkapäässään ja osaa puhua. "Jenny apinan" ääninäyttelijänä toimii Kathy Kinney.


title: Jätti-robotti ja punapää

text: Earl ("Earl EP327") on "Punapään" ystävä ja varhainen prototyyppi. Hän käyttäytyy esitettävissä jaksojen kohtauksissa oudosti ja tarkoittaa sitä, että "Earlin" tunteet verkostoja kohtaan on alikehittynyt, mutta seuraa tilauksia kirjaimellisesti. Esimerkiksi jaksossa "Sickout", Earl tappelee "Punapään" kanssa ja uhkaa ampua "Jätti-robotin", mutta "Punapää" pelastaa "Jätin" ja "Earl" epäonnistuu tempuissa.


title: Jätti-robotti ja punapää

text: Legion Ex Machina (lat. "Monet koneesta") ovat arvoituksellisia robotteja meren seudulla rantaviivalla, josta ne kehittävät vihollisia tuhotakseen ihmiskunta ja kaupunki. Alkujaksoissa niiden olinpaikkaa ei tunneta ja tiedetä, mutta loppujaksoissa ne kehittivät samanlaisen "Jätti-robotin (engl. Bad Guy)", ("suom. Paha robotti") ja sen avulla oikea "Jätti-robotti" taisteli sitä vastaan, josta "Pahan robotin" tuhottuaan kehittivät samanlaisen "luutnantti Dwayne Hunterin", joka koordinoi oikean "Dwayne Hunterin" hyper-arkku veneellä heidän satamaansa ja joutui sinne loukkuun, kunnes "Punapää" pelasti hänet sieltä ja "luutnantti Dwayne Hunter" ohjasi "Jätti-robottia", josta taistelun jälkeen koko "Legion Ex Machinan" arvoituksellinen paikka tuhoutui ja "Jätti-robotti" sekä "Punapää" voittivat taistelun niitä vastaan. "Legion Ex Machina" arvoituksellisten robottien ääninäyttelijänä toimii Clancy Brown.


title: Paituri

text: Paituri on asuin- ja teollisuusalue Kempeleessä. Se sijaitsee kaksi kilometriä Kempeleen keskustaajamasta pohjoiseen. Ennen Paiturin kaavoittamista alue on tunnettu nimellä Tahkolanperä. Paiturin asutuskanta koostuu omakoti- ja rivitaloista.


title: Paituri

text: Läheisyydessä sijaitsevan Hakamaan ja Paiturin yhteisellä yritysalueella toimii kymmeniä pk-yrityksiä, jotka työllistävät noin 500 työntekijää.


title: Paituri

text: Paiturissa toimii Shell-ketjun huoltoasema sekä vuonna 1970 toimintansa aloittanut hotelli-ravintola Pohjankievari, joka niitti erityisesti 1970- ja 1980-luvulla mainetta suosittuna tanssipaikkana.


title: Paituri

text: Paiturissa Piriläntien ja seututien 847 risteykseen valmistui syksyllä 2014 liikennevalot, ja uudistettiin kevyen liikenteen väyliä.


title: John Hicks

text: Sir John Richard Hicks (8. huhtikuuta 1904 – 20. toukokuuta 1989) oli englantilainen tutkija ja yksi 1900-luvun merkittävimmistä taloustieteilijöistä. Hänen tunnetuin tutkimuksensa liittyivät IS/LM-malliin, joka tiivistää keynesiläisen makroteorian näkemyksen. Lisäksi hän työskenteli mikroteorian puolella kuluttajan kysyntäteorian parissa. Hicks palkittiin Nobelin taloustieteen palkinnolla uraauurtavasta työstä yleisen tasapainoteorian ja hyvinvointiteorian aloilla vuonna 1972.


title: John Hicks

text: Hicks oli paikallislehden toimittajan poika. Hän opiskeli Oxfordissa Clifronin ja Balliolin collegeissa stipendien turvin. Hän oli aluksi matematiikan opiskelija, mutta vaihtoi pääainetta uuteen filosofian, politiikan ja taloustieteen tiedekuntaan. Niistä hän sai varsin keskinkertaiset arvosanat. Hän pääsi kuitenkin luennoimaan taloustiedettä LSE:hen. 1935 hän siirtyi Cambridgeen ja palasi sieltä Oxfordiin 1946.


title: Delina Filkins

text: Delina Ecker Filkins (4. toukokuuta 1815 – 4. joulukuuta 1928) oli pitkäikäinen yhdysvaltalainen. Hän eli koko elämänsä New Yorkin osavaltion alueella.


title: Delina Filkins

text: Filkins eli tarkalleen 113 vuotta ja 7 kuukautta. Hänen ikänsä kuollessa on vahvistettu useaan otteeseen, ja seuraavan kerran 113 vuoden iän saavutti todistettavasti vasta Betsy Baker vuonna 1955.


title: Delina Filkins

text: Filkinsin isä William Ecker oli kuollessaan 97-vuotias ja äiti 78-vuotias. Filkins meni naimisiin vuonna 1834 ja sai kuusi lasta. Heistä kaksi – Frank (72) ja Alonzo (86) – oli edelleen elossa äidin kuollessa.


title: Emanuele Naspetti

text: Emanuele Naspetti (s. 24. helmikuuta 1968 Ancona, Italia) on entinen Formula 1 -sarjassa kilpaillut kuljettaja.


title: Emanuele Naspetti

text: Naspetti kilpaili 1980-1990-luvuilla Italian Formula 3 sekä International Formula 3000 -sarjoissa, joissa hän voitti mestaruuden vuoden 1988 mestaruuden Formula 3:issa ja oli kolmas vuonna 1991 Formula 3000:issa. Hän keräsi Formula 3000:issa viisi voittoa.


title: Emanuele Naspetti

text: Formula 1:issä Naspetti ajoi muutamia kilpailuja Marchin ja Jordanin autoilla kausina 1992-1993, muttei saavuttanut ainuttakaan pistettä ajamissaan kuudessa kilpailuissa. Parhaaksi saavutukseksi jäi kauden 1992 Portugalin GP:n 11. sija. Kaudella 1995 Naspetti oli ehdolla Forti -tallin kuljettajaksi.


title: Emanuele Naspetti

text: 1990-luvun puolivälistä lähtien Naspetti on ajanut Touring Cars, GT sekä Amerikan Le Mans -sarjoissa. Vuonna 2000 Hän ajoi myös Le Mansin 24 tunnin ajoissa, mutta keskeytti kilpailun.


title: Geoffrey Howe

text: Richard Edward Geoffrey Howe, Baron Howe of Aberavon, CH, PC, QC (20. joulukuuta 1926 – 9. lokakuuta 2015), vuoteen 1992 Sir Geoffrey Howe, oli brittiläinen konservatiivipoliitikko. Hän oli Margaret Thatcherin pitkäaikaisen ministeri, valtiovarainministeri 1979–1983, ulkoministeri 1983–1989, varapääministeri 1989–1990, Lord President of the Council ja alahuoneen johtaja 1989–1990.


title: Geoffrey Howe

text: Geoffrey Howe syntyi Port Talbotissa Walesissä. Hän palveli upseerina Itä-Afrikassa ja meni asepalveluksensa jälkeen Cambridgen Trinity Halliin lukemaan lakia, ja oli opiskeluaikoinaan Cambridge University Conservative Associationin johdossa. Hän sai lakimiehen oikeudet 1952.


title: Geoffrey Howe

text: Howe valittiin alahuoneeseen Bebingtonista kaudeksi 1964–1966, Reigateista 1970–1974 ja Surreyn itäisestä vaalipiiristä 1974–1992. Vuonna 1970 hänet lyötiin ritariksi ja nimitettiin Heathin hallituksen varaoikeusministeriksi (Solicitor General for England and Wales). Vuonna 1972 hänestä tuli ministeri kauppa- ja teollisuusministeriöön, kunnes Labour voitti vaalit maaliskuussa 1974.


title: Geoffrey Howe

text: Howe pyrki konservatiivipuolueen johtoon 1975, jolloin Margaret Thatcher kuitenkin voitti. Thatcher nimitti hänet valtiovarainministeriksi varjohallitukseensa. Hän kehitti opposition talouspolitiikkaa sen manifestin "The Right Approach to the Economy" mukaan.


title: Geoffrey Howe

text: Konservatiivien voitettua vaalit 1979 Howesta itsestään tuli valtiovarainministeri. Hän toimiinsa kuuluivat radikaalit uudistukset verojen siirtämisellä suorasta epäsuoraan verotukseen, valuuttasääntelyn purku ja verovapaiden vyöhykkeiden luominen yrityksille. Vuoden 1983 vaalien jälkeen Thatcher siirsi Howen ulkoministeriksi, jota tointa hän hoiti kuusi vuotta. Howe kehitti vahvan suhteen Yhdysvaltain George Schultzin kanssa, Reaganin ja Thatcherin liiton tavoin. Kesällä 1989 Howe ja valtiovarainministeri Nigel Lawson uhkasivat erota, jos Thatcher vastustaisi Britannian jäsenyyttä Euroopan valuuttajärjestelmässä. Heinäkuussa Howen korvasi ulkoministerinä tuolloin tuntematon John Major ja Howe siirrettiin alahuoneen johtoon. Hänelle tarjottiin myös sisäministerin paikkaa, josta hän kieltäytyi pitäen sitä arvonalennuksena. Howe erosi hallituksesta 1. marraskuuta 1990, vastineeksi pääministerin puheeseen Roomassa, jossa hän sanoi ettei Britannia liittyisi yhteisvaluuttaan. Howen eroa ja hänen sitä seurannutta pääministerin arvosteluaan pidetään yhtenä tekijänä Michael Heseltinen vain muutaman päivän kuluttua haastaessa Thatcherin johtajakilpaan, joka johti hänen eroonsa.


title: Geoffrey Howe

text: Howe jätti alahuoneen 1992 ja hän sai elinikäisen aatelisarvon Baron Howe of Aberavon, of Tandridge in the County of Surrey. Hän julkisti muistelmansa "Conflict of Loyalty" (Macmillan, 1994) pian sen jälkeen. Ylähuoneessa hän vastusti Labourin suunnitelmia muuttaa se vaaleilla valittavaksi.


title: Einar Kárason

text: Einar Kárason (s. 24. marraskuuta 1955) on islantilainen kirjailija. Hänestä tuli täysipäiväinen kirjailija vuonna 1978 ja hän kirjoitti ensimmäisen romaaninsa vuonna 1981. Hänen romaanejaan on käännetty usealle eri kielelle. Kuusi hänen romaaniaan on julkaistu suomeksi.


title: Litulaukka

text: Litulaukka ("Alliaria petiolata") on valkokukkainen ristikukkaiskasvi, jonka murskattujen lehtien tuoksu muistuttaa valkosipulia eli "kynsilaukkaa"; tästä kasvi on saanut nimensäkin.


title: Litulaukka

text: Litulaukka kasvaa 20–100 cm korkeaksi. Sen kolmion- tai sydämenmuotoiset lehdet ovat 10 cm pitkät ja 2–6 cm leveät. Se voi talvehtia ruusukkeena. Keväällä puhkeavat valkeat kukat ovat halkaisijaltaan 8–15 mm ja tiiviinä kukintona. Terälehtiä on ristikukkaiskasvien tapaan neljä.


title: Litulaukka

text: Litulaukkaa tavataan Länsi- ja Keski-Euroopassa Espanjaa ja Portugalia lukuun ottamatta. Pohjoismaissa sitä kasvaa paikoin rannikoilla ja yleisemmin Ruotsin eteläosassa. Suomessa se on melko yleinen Ahvenanmaalla sekä Turun ja Helsingin seuduilla. Yksittäisiä havaintoja on muualta Etelä- ja Keski-Suomesta Ouluun saakka.


title: Litulaukka

text: Litulaukka on kasvanut luonnonvaraisena eteläisimmässä Suomessa, mutta sitä on käytetty rohdoskasvina, ja niin se on levinnyt paikoin kiusaksi asti. Valkosipulimaisen maun vuoksi kasvia on käytetty mausteena ainakin Venäjän eteläisissä osissa, ja Euroopan kasvissyöjät ovat tutkineet sen viljelyäkin. Myös eroosion estämiseen on kasvia kokeiltu. Yhdysvalloissa litulaukasta on vieraslajina ongelmia, koska sillä ei juuri ole luontaisia vihollisia ja se on jopa myrkyllinen eräiden perhosten nuoruusasteille.


title: Sirvart Karamanuk

text: Sirvart Kalpakian Karamanuk (; 1. joulukuuta 1912 Üsküdar, Istanbul — 19. lokakuuta 2008 Istanbul) oli armenialainen säveltäjä. Vaikka hän opiskeli Istanbulissa mm. pianonsoittoa, säveltäjänä hän oli suurilta osin itseoppinut.


title: Sirvart Karamanuk

text: Karamanukin varhaisimmat sävellykset olivat pianokappaleita. Lisäksi hän on kirjoittanut mm. kymmeniä lauluja, yhden lastenoperetin, sinfonisen runoelman sekä kuoromusiikkia.


title: Arabiemiirikuntien vaakuna

text: Arabiemiirikuntien vaakunan () on Arabiemiirikuntien tunnus lipun ohella ja sen nykyinen versio on otettu käyttöön vuonna 2008. Vaakunassa on kultainen haukka, Qurayš-heimon tunnus. Muhammad kuului tähän heimoon. Haukan rinnassa on kiekon sisällä maan lippu, jonka ympärillä on seitsemän sen jäsenemiraatteja kuvaavaa tähteä. Haukan kynsissä on Arabiemiirikuntien nimeä kantava nauha.


title: Arabiemiirikuntien vaakuna

text: Vaakuna otettiin alkujaan käyttöön vuonna 1973. Alkuperäisessä versiossa lipun tilalla oli perinteinen arabialainen purjelaiva (dhow).


title: Pohjoiskulman koulu (Oulu)

text: Pohjoiskulman koulu (aikaisemmelta nimeltä Yliperän koulu) oli Joloksen kaupunginosassa Arkalan kylässä Oulussa, entisessä Ylikiimingin kunnassa sijainnut peruskoulu. Koulussa toimi vuosiluokat esiasteesta 6. luokkaan. Oppilaita koulussa oli viimeisinä lukukausina noin 30.


title: Pohjoiskulman koulu (Oulu)

text: Pohjoiskulman koulu lakkautettiin yhdessä Vepsän koulun kanssa 1. elokuuta 2009, ja liitettiin Ylikiimingin kouluun.


title: Queen on Fire – Live at the Bowl

text: Queen On Fire – Live at the Bowl on brittiläisen Queen-yhtyeen vuonna 2004 julkaisema järjestyksessä neljäs konserttitaltiointi. Albumi julkaistiin kolmessa eri formaatissa: kolmen LP-levyn settinä, kahden CD-levyn sekä kahden DVD-levyn settinä. Konsertti on nauhoitettu 5. kesäkuuta 1982 Milton Keynesissä, konsertti kuului yhtyeen Hot Space -kiertueeseen.


title: Queen on Fire – Live at the Bowl

text: Milton Keynesin konsertti on ollut fanien keskuudessa sangen tunnettu bootleg-taltiointi sillä Music Television esitti konsertin televisiossa vuonna 1982.


title: Queen on Fire – Live at the Bowl

text: BBC:n levyarvostelija Richard Banks pitää konserttitallennetta onnistuneena sikäli, että tuolloin vastajulkaistun Hot Space -albumin kappaleista ainoastaan neljä on esitettiin konsertissa. Tähän kannanottoon liittyy Hot Space -albumin erittäin heikko menestys, sillä sitä pidetään yleisesti Queenin vähiten onnistuneena tekeleenä. Myöhemmillä kiertuilla "Under Pressurea" lukuun ottamatta Hot Space -albumin kappaleita ei kuultu lainkaan. Muutamia eroja lukuun ottamatta kappalelista on käytännössä "Greatest Hits I" -albumi konserttina. Banks mainitsee mm. "Fat Bottomed Girlsin" kuulostavan "lihavammalta kuin koskaan". Ainoastaan kitaristi Brian Mayn "Guitar Solo" on Banksin arvion mukaan esimerkiksi "Brighton Rockiin" verrattuna sangen laimea esitys. Konsertin loppupuolella May on jälleen iskussa kitaroineen. Kakkoslevyllä kuullaan mm. "Under Pressure" (ilman David Bowien lauluosuutta) sekä Queenin vakiokonserttiohjelmistoon kuuluvat "Tie Your Mother Down" ja areenarockin kulmakivet "We Are The Champions" ja "We Will Rock You".


title: Queen on Fire – Live at the Bowl

text: Queen Concerts -sivuston Scully pitää konserttia onnistuneena omassa arviossaan. Scullyn mukaan tyypillisesti vähätellyt Hot Space -albumin kappaleet kuulostavat itse asiassa paremmilta konsertissa kuin alkuperäisellä albumilla. DVD:n kuvalaatua ja ääntä hän pitää erinomaisena tallenteen ikään nähden. Varjopuoleksi Scully mainitsee sen, että vain osa aikoinaan kuvatusta ja televisioidusta backstage-materiaalista on mukana DVD:llä. Mielenkiintoisia haastatteluja sekä muuta kuvamateriaalia on jostain syystä jätetty pois. Myös varsinaisesta konsertista on leikattu osa Freddien puheosuuksista.


title: Queen on Fire – Live at the Bowl

text: Imperiumi.netin arvostelija Eero Kaukomiehen arvion mukaan albumi ei ole konserttina paras mahdollinen, mutta erinomainen kuvaus siitä mitä Queen todella oli vuonna 1982: Etelä-Amerikan konserttilavat ensimmäisenä valloittanut mammuttimainen rock-yhtye, joka jatkoi eteenpäin välittämättä Hot Space -albumin heikosta suosiosta. Kaukomies kiittää, paitsi rennolla otteella soittavaa bändiä, erityisesti Mercuryn laulukuntoa. Hän toteaa että albumilla ääni on varmastikin täysin alkuperäisenä eikä sitä ole studiossa korjailtu, kuten yhtyeellä on toisinaan ollut tapana.


title: Queen on Fire – Live at the Bowl

text:
Lisäksi
Mercury soitti piano-osuutensa tavaonmaisella "Steinway D" -flyygelillään. May soitti "Red Special" ja "Gibson Flying V" -sähkökitaroita sekä akustista "Ovation Pacemakeriä". Taylorin rumpusetti oli hänen suuresti arvostamansa "Ludwig". Deaconin basso oli "Fender Precision '68" sekä Back Chat -kappaleessa "Musicman Stingray". Hot Space -kiertue oli ensimmäinen jolla Queen otti lavalle mukaan ulkopuolisia muusikoita. Luopuessaan studioalbumeiden "no synthesizers" -linjasta, syntetisaattorit tulivat mukaan myös konserttilavoille. Morgan Fisher soitti "Roland Jupiter 8" ja "Oberheim OBX" -syntetisaattoreita.


title: Perry McCarthy

text: Perry McCarthy (s. 3. maaliskuuta 1961 Lontoo, Yhdistynyt kuningaskunta) on brittiläinen autourheilija.


title: Perry McCarthy

text: McCarthy kilpaili Formula 1 -sarjassa Andrea Moda -tallissa kaudella 1992. Andrea Modan autot olivat sarjan ylivoimaisesti heikoimpia, ja McCarthy karsiutui kaikista osallistumistaan 7 kilpailusta. Vuonna 2004 "The Timesille" tehdyssä haastattelussa McCarthy kertoi kilpa-ajajan urastaan ja nimitti itseään maailman epäonnisimmaksi kilpakuskiksi vertauksella ""Kapteeni Sählällä (engl. Dick Dastardly) oli enemmän onnea kuin itselläni"".


title: Perry McCarthy

text: McCarthy on ajanut myös Le Mansia ja muita pienempiä urheiluautoluokkia Formula 1 -uransa jälkeen.


title: Perry McCarthy

text: McCarthy on esittänyt BBC:n Top Gear -televisiosarjassa alkuperäistä mustaan pukeutuvaa The Stigiä, mutta hänet poistettiin sarjasta vuonna 2003, kun hän paljasti elämäkerrassaan olevansa The Stig. Vuonna 2009 hän kommentoi Formula 1 -tapahtumia BBC:llä. McCarthy toimii myös vierailevana yrityslähettiläänä sekä illallisjuhlien puhujana.


title: Adriaan Blaauw

text: Adriaan Blaauw (12. huhtikuuta 1914, Amsterdam – 1. joulukuuta 2010) oli palkittu alankomaalainen astronomi.


title: Adriaan Blaauw

text: Blaauw opiskeli Leidenissä ja Groningenissa. Hän työskenteli 1950-luvulla Yerkesin observatoriossa ja tuli vuonna 1957 Groningenin "Kapteynin astronomisen instituutin" johtajaksi.


title: Adriaan Blaauw

text: Blaauwia pidetään tärkeänä henkilönä Euroopan eteläisen observatorion perustamisessa. Hän toimi sen pääjohtajana vuosina 1970–1975. Hän on tähtitieteen tutkimustyöstään voittanut muun muassa vuoden 1989 Bruce-mitalin. Asteroidi 2145 Blaauw on nimetty hänen mukaansa.


title: DeeDee Trotter

text: De'Hashia Tonnek ”DeeDee” Trotter (s. 8. joulukuuta 1982, Decatur, Georgia) on yhdysvaltalainen 400 metrin juoksija.


title: DeeDee Trotter

text: Trotter juoksi vuonna 2003 toiseksi NCAA-finaalissa ja kolmanneksi Yhdysvaltain-mestaruuskilpailuissa. Pan-Amerikan kisoissa hän juoksi ankkuriosuuden Yhdysvaltain kultajoukkueessa 4 × 400 metrin viestissä. Hän osallistui Pariisin MM-kisoihin, joissa karsiutui välierissä ajalla 51,68. Hän sai pitkän viestin kultamitalin juostuaan matkan alkuerissä. Seuraavana vuonna hän voitti NCAA-mestaruuden ja sijoittui Yhdysvaltain olympiakarsinnoissa kolmanneksi. Ateenan olympialaisissa Trotter sijoittui henkilökohtaisessa kilpailussa viidenneksi ajalla 50,00, mutta oli mukana voittamassa olympiakultaa 4 × 400 metrin viestijuoksussa. Kauden lopussa hän juoksi kolmanneksi.


title: DeeDee Trotter

text: Trotter voitti 2005 maansa sisäratojen mestaruuden 400 metrillä ja sijoittui ulkoratojen mestaruuskilpailuissa toiseksi. Hän sijoittui Helsingin MM-kisoissa viidenneksi ja kauden lopussa kolmanneksi. Seuraavana vuonna hän juoksi neljänneksi ja oli mukana Yhdysvaltain toiseksi sijoittuneessa viestijoukkueessa yleisurheilun maailmancupissa. Yhdysvaltain mestaruuskilpailuissa hän sai 400 metrillä hopeaa.


title: DeeDee Trotter

text: Trotter voitti vuonna 2007 maansa 400 metrin mestaruuden sekä sisä- että ulkoradoilla. Osakan MM-kilpailuissa 2007 hän sijoittui 400 metrillä viidenneksi ja oli voittamassa kultamitalia 4 × 400 metrin viestissä. Seuraavana vuonna hän sijoittui kolmanneksi Yhdysvaltojen olympiakarsintojen 400 metrillä. Pekingin olympialaisissa hän karsiutui välierissä. Dohan sisäratojen MM-kisoissa 2010 hän voitti kultaa 4×400 metrin viestissä. 400 metrin kilpailussa hän karsiutui välierissä.


title: DeeDee Trotter

text: Trotter sijoittui 2012 maansa olympiakarsinnoissa toiseksi. Hän saavutti Lontoon olympialaisissa pronssia 400 metrillä ajalla 49,72 ja juoksi avausosuuden kultaa voittaneessa Yhdysvaltojen joukkueessa 4 × 400 metrin viestissä.


title: DeeDee Trotter

text: Trotter opiskelee Tennesseen yliopistossa rikosoikeutta.


title: Konurbaatio

text: Konurbaatio (tunnetaan myös nimellä megalopoli) on yhteen kasvaneiden suurten kaupunkien muodostama kaupunkiketju, jonka osat ovat itsenäisiä hallinnollisia yksiköitä. Konurbaatiossa suuret kaupungit ovat usein itsenäisesti toimivia ja oman identiteettinsä säilyttäneitä eikä alueella yleensä ole yhtä selkeää keskuskaupunkia kuten monesti metropolialueella.


title: Konurbaatio

text: Tunnettuja konurbaatioita ovat muun muassa Ruhrin alue, Randstad, BosWash ja Osaka-Kobe-Kioton alue. Kiinaan on kehittymässä huomattavia konurbaatioita muun muassa Shanghain sekä Kanton-Shenzhen-Hongkongin ympäristöön.


title: Michael Heseltine

text: Michael Ray Dibdin Heseltine, Paroni Heseltine, CH, PC (s. 21. maaliskuuta 1933) on brittiläinen liikemies ja konservatiivipuolueen poliitikko. Hän haastoi pääministeri Thatcherin johtajakilpaan, joka johti Thatcherin eroon.


title: Michael Heseltine

text: Heseltine yritti jo Oxfordin yliopistossa opiskellessaan paikallisen konservatiiviopiskelijoiden järjestön johtoon, muttei päässyt ja perusti oman Blue Ribbon Clubinsa. Valmistuttuaan hän lähti kiinteistöalalle ja perusti Haymarket Media Groupin, joka on Britannian suurin yksityinen kustannusyhtiö.


title: Michael Heseltine

text: Parlamenttiin hänet valittiin 1966 Tavistockista ja vuodesta 1974 lähtien Henleysta. Hän pääsi jo 1970 Edward Heathin hallitukseen kuljetusministeriksi. Ilmailuministerinä hän haki 1973 valtion varoja Concorden rakentamiseen.


title: Michael Heseltine

text: Konservatiivien voitettua vaalit jälleen 1979 Heseltine valittiin ympäristöministeriksi Margareth Thatcherin hallitukseen 1979–1983 ja puolustusministeriksi 1983–1986. Hän erosi riideltyään Thatcherin kanssa helikopteriyhtiö Westlandin ja lentokonevalmistaja British Aerospacen myyntiä amerikkalaiselle Sikorskylle jota kauppa-ja teollisuusministeri Leon Brittan myös kannatti, toisin kuin Heseltine, joka kannatti fuusioitumista eurooppalaisen Agusta-yhtiön kanssa.


title: Michael Heseltine

text: Heseltine palasi parlamentin takapenkkiläiseksi ja alkoi arvostella Thatcherin politiikkaa. Hallituksen jättäneen Sir Geoffrey Howen eropuheen jälkeen hän haastoi Thatcherin konservatiivisen puolueen johtajakilpaan, jossa Thatcher ei saanut ensimmäisellä kierroksella tarpeeksi tukea tullakseen suoraan valituksi ja erosi. Puolueen johtoon ja pääministeriksi tuli John Major.


title: Michael Heseltine

text: Heseltine palasi uudelleen Majorin hallitukseen ympäristöministeriksi 1990–1992 ja kauppa- ja teollisuuslautakunnan puheenjohtajaksi 1992–1995. Tuossa asemassa hän vastasi British Coalin yksityistämisestä ja ilmoitti 31 jäljellä olevan hiilikaivoksen sulkemisesta. Heseltine tuki Majoria puoluejohtajaksi 1995 ja sai vastineeksi nimityksen varapääministeriksi 1995–1997.


title: Michael Heseltine

text: Heseltine sai ensimmäisen sydänkohtauksensa kesäkuussa 1993 ja toisen 1997 Labourin vaalivoiton jälkeen. Hän jätti parlamentin 2001 vaaleissa ja sai elinikäisen arvonimen paroni Heseltine, of Thenford in the County of Northamptonshire. Hän on innokas puutarhuri, ja hänen puutarhansa on yksi Britannian merkittävimpiä yksityisiä puutarhoja.


title: Michael Heseltine

text: Heseltine on ollut vuodesta 2001 elinikäinen pääri Yhdistyneen kuningaskunnan ylähuoneessa.


title: Samuel Wanjiru

text: Samuel Kamau Wanjiru (10. marraskuuta 1986 Nyahururu – 15. toukokuuta 2011 Nyahururu) oli kenialainen kestävyysjuoksija, joka oli erikoistunut maantiejuoksuihin.


title: Samuel Wanjiru

text: Ensimmäisen aikuisten maailmanennätyksensä hän juoksi 11. syyskuuta 2005 Rotterdamissa, kun hän paransi Paul Tergatin hallussa ollutta puolimaratonin ennätystä yhdellä sekunnilla aikaan 59.16. Tammikuussa 2006 Haile Gebrselassie juoksi puolimaratonin ennätykseksi 58.55. Helmikuussa Ras al-Khaimahissa Arabiemiirikunnissa Wanjiru juoksi puolimaratonilla ajan 58.53 ja samassa juoksussa 15 kilometrin väliaikana maailmanennätystä sivuavan ajan 41.29, mutta aikoja ei hyväksytty ennätyksiksi tekemättä jääneiden EPO-testien takia. Haagissa Alankomaissa 18. maaliskuuta 2007 Wanjiru juoksi ajan 58.33. Juoksun väliaikana hän juoksi 20 kilometriä aikaan 55.31, joka oli alle voimassa olevan maailmanennätyksen, mutta aikaa ei otettu sääntöjen mukaisesti, joten sitä ei hyväksytty maailmanennätykseksi.


title: Samuel Wanjiru

text: Ratajuoksussa 10 000 metrillä Wanjiru juoksi alle 19-vuotiaiden maailmanennätyksen 26.41,75 Brysselissä 26. elokuuta 2005. Samassa juoksussa Kenenisa Bekele juoksi maailmanennätyksen 26.17,53.


title: Samuel Wanjiru

text: Ensimmäisen maratoninsa Wanjiru juoksi joulukuussa 2007 Fukuokassa Japanissa. Hän voitti kilpailun ajalla 2.06.39, joka oli myös kisaennätys. Huhtikuussa 2008 Wanjiru juoksi toisen maratoninsa sijoittuessaan toiseksi Lontoon maratonilla ajalla 2.05.24.


title: Samuel Wanjiru

text: Pekingin olympialaisissa 2008 Wanjiru juoksi uransa kolmannen maratonin ja voitti kultaa olympiaennätysajalla 2.06.32. Hän alitti Carlos Lopesin Los Angelesin olympialaisissa 1984 juokseman ennätyksen 2.09.21 liki kolmella minuutilla. Wanjirun voitto oli Kenian ensimmäinen olympiavoitto maratonilla. Huhtikuussa 2009 hän voitti Lontoon maratonin reittiennätyksellä ja omalla ennätyksellään 2.05.10.


title: Samuel Wanjiru

text: Wanjiru muutti 15-vuotiaana Japaniin opiskelemaan. Hän asui ja harjoitteli Fukuokassa ja häntä valmensi vuoden 1992 maratonin olympiahopeamitalisti Koichi Morishita. Kesäkuussa 2008 Wanjiru muutti vaimonsa ja lapsensa kanssa takaisin Keniaan.


title: Samuel Wanjiru

text: Wanjiru kuoli toukokuussa 2011 pudottuaan tai hypättyään parvekkeeltaan kotonaan Keniassa. Tapahtumaa edelsi riita vaimon kanssa. Paikallinen poliisi tutkii parhaillaan, oliko kyseessä onnettomuus vai itsemurha.


title: Eddie Tolan

text: Thomas Edward ”Eddie” Tolan (s. 29. syyskuuta 1908 Denver, Colorado – 31. tammikuuta 1967 Detroit, Michigan) oli yhdysvaltalainen pikajuoksija ja kaksinkertainen olympiavoittaja.


title: Eddie Tolan

text: Eddie Tolan opiskeli Michiganin yliopistossa juostessaan ensimmäisen maailmanennätyksensä vuonna 1929. Hän juoksi 100 jaardia 9,5 sekunnissa, mikä teki hänet kuuluisaksi maassaan. Samana vuonna hän sivusi kahdesti 100 metrin maailmanennätystä.


title: Eddie Tolan

text: Vuonna 1932 Tolanilla oli jo muutama Yhdysvaltojen mestaruus voitettuna, kun hän osallistui maansa olympiakarsintoihin. Hän hävisi 100 ja 200 metrillä Ralph Metcalfelle, mutta molemmat pääsivät olympialaisiin. Los Angelesin olympialaisissa osat vaihtuivat ja Tolan voitti olympiakultaa molemmilla pikamatkoilla. Erikoista on, että Tolan ja Metcalfe kumpikaan eivät kuuluneet Yhdysvaltojen 4 × 100 metrin viestijoukkueeseen, joka voitti olympiakultaa maailmanennätysajalla.


title: Eddie Tolan

text: Olympialaisten jälkeen Tolan lopetti juoksemisen joitain ammattilaiskisoja lukuun ottamatta. Hänellä oli lyhyt ura myös vaudeville-esiintyjänä. Myöhemmin hänestä tuli opettaja.


title: Eddie Tolan

text: Tolan kuoli Detroitissa 58 vuoden ikäisenä sydänkohtaukseen.


title: Routa ei lopu (on ilmoja pidelly)

text: Routa ei lopu (on ilmoja pidelly) on lappeenrantalaisen Kotiteollisuus-yhtyeen vuonna 2003 ilmestynyt EP. Se sisältää uudelleennauhoitetun version "Aamen"-albumilla sekä singlenä julkaistusta kappaleesta "Routa ei lopu", samaisen singlen alkuperäisen B-puolen "Harakat" sekä liveversiot "Eevan perintö" -albumilla julkaistusta kappaleesta "Rakastan" ja "Kuolleen kukan nimi" -albumilla julkaistusta kappaleesta "Kielletyn puun hedelmä".


title: Routa ei lopu (on ilmoja pidelly)

text: Julkaisu sijoittui parhaimmillaan Suomen singlelistan kahdeksanneksi ja pysyi listalla yhteensä viisi viikkoa.


title: Nanci Griffith

text: Nanci Caroline Griffith (s. 6. heinäkuuta 1953 Seguin, Teksas) on yhdysvaltalainen laulaja, kitaristi ja lauluntekijä. Hänen tyylinsä on lähimpänä country- ja folk-musiikkia. Usein hänet on rinnastettu Emmylou Harrisiin. Griffith on pitkään ollut kotimaataan suositumpi Britanniassa ja Irlannissa, jossa hän on myös asunut osan vuodesta.


title: Nanci Griffith

text: Nanci Griffithin laulut kertovat usein pettymystensä ja toteutumattomien unelmien keskellä elävistä ihmisistä. Hän kertoo laulujensa lähtökohdan olevan usein hänen lukemissaan kirjoissa. Suosikkikirjailijoikseen vuoden 2007 haastattelussa hän mainitsi Larry McMurtyn, Carson McCullersin, Eudora Weltyn ja Truman Capoten.


title: Nanci Griffith

text: Griffith toipui kahdesta syöpätaudista 1990-luvulla. Hän voitti Grammy-palkinnon albumillaan "Other Voices, Other Rooms" vuonna 1994.


title: Nanci Griffith

text: Griffith esiintyi ensi kertaa Suomessa heinäkuussa 2007 Helsingin Savoy-teatterissa.


title: Cecil Parkinson

text: Cecil Edward Parkinson, Baron Parkinson, PC (1. syyskuuta 1931 Lancaster – 22. tammikuuta 2016) oli brittiläinen konservatiivipoliitikko, joka toimi ministerinä Thatcherin hallituksessa.


title: Cecil Parkinson

text: Parkinson oli lähtöisin vaatimattomista oloista ja rautatietyöläisen poika. Hän sai Lancaster Royal Grammar Schoolista stipendin Cambridgen yliopistoon.


title: Cecil Parkinson

text: Hänet valittiin parlamenttiin 1970 ja hän pääsi vuonna 1979 konservatiivien vaalivoiton jälkeen hallitukseen kauppa- ja teollisuusministeriöön ja ministeriksi 1983. Hän joutui eroamaan samana vuonna kauppa- ja teollisuusministerin tehtävistä kun paljastui, että hänen sihteerinsä Sara Keays odotti hänelle lasta.


title: Cecil Parkinson

text: Nelivuotisen skandaalin jäähdyttelyn jälkeen hän palasi energiaministeriksi 1987–1989 ja kuljetusministeriksi 1989–1990. Hän luopui parlamenttipaikastaan 1992 ja aateloitiin. Hän palasi vielä konservatiivipuolueen puhemieheksi 1997–1998.


title: Jo Ann Davis

text: Jo Ann Davis (29. kesäkuuta 1950 – 6. lokakuuta 2007) oli yhdysvaltalainen republikaanisen puolueen poliitikko. Hän istui vuodesta 2001 Yhdysvaltain edustajainhuoneen jäsenenä Virginian ensimmäisestä piiristä.


title: Jo Ann Davis

text: Davis syntyi Pohjois-Carolinan Rowanin piirikunnassa ja muutti Virginiaan ollessaan yhdeksän vuoden ikäinen. Hänet valittiin Virginian edustajainhuoneeseen vuonna 1996 sekä uudelleen 1998. Hän pääsi Yhdysvaltain edustajainhuoneeseen vastikään menehtyneen Herbert H. Batemanin seuraajaksi. Hän kuului Assemblies of God -helluntaikirkkoon.


title: Jo Ann Davis

text: Davis valittiin edustajainhuoneeseen uudelleen vuosina 2002, 2004 ja 2006. Hänellä todettiin syyskuussa 2005 rintasyöpä, jonka uusiutumiseen hän kuoli kotonaan Gloucesterissä, Virginiassa 57-vuotiaana.


title: Harmio

text: Harmio ("Berteroa incana") on kaksi- tai monivuotinen valkokukkainen ristikukkaiskasvi.


title: Harmio

text: Jäykkävartinen harmio kasvaa 20–50 cm korkeaksi. Varsi on harmahtava ja karvainen. Lehtiä on runsaasti ja ne ovat suikeita ja lähes ehytlaitaisia. Alimmat lehdet ovat ruodillisia ja sijaitsevat ruusukkeena maanrajassa. Valkoiset kukat ovat ristikukkaiseksi isot, noin senttimetrin kokoiset halkaisijaltaan. Terälehdet ovat kaksihalkoisia. Kasvin hedelmät eli lidut ovat vajaan senttimetrin pituisia, pitkulaisia, pulleita ja karvaisia. Harmio kukkii heinä-elokuussa.


title: Harmio

text: Harmiota tavataan laajalla alueella Ranskasta ja Italiasta itään aina Keski-Siperiaan saakka, ja Balkanilta ja Kaukasukselta Pohjoismaihin saakka. Lajia tavataan myös Pohjois-Amerikasta, jonne se on levinnyt ihmisen mukana. Suomessa levinneisyys on laikuttaista ja painottuu Etelä- ja Itä-Suomeen, vaikka yksittäisiä esiintymiä on Lapissa saakka. Laji on Suomessa viime vuosikymmeninä taantunut.


title: Harmio

text: Suomeen harmio lienee levinnyt pääasiassa autonomian aikana rehuviljan mukana Venäjältä. Niinpä se on yleisin vanhoilla ratsuväen paikkakunnilla kuten Lappeenrannassa.


title: Harmio

text: Harmio on tyypillinen kaupunkikulttuuriympäristön kasvi. Sitä tavataan ratapihoilla, kuivilla joutomailla, kaatopaikoilla, vanhoilla kasarmialueilla, satamissa, myllyillä ja aikaisemmin myös pellonpientareilla.


title: Eetu Heikkinen

text: Eetu Heikkinen (s. 8. heinäkuuta 1988 Suomussalmi) on suomalainen jääkiekkopuolustaja, joka pelaa Puolan Polska Hokej Ligan GKS Katowicessa.


title: Eetu Heikkinen

text: Heikkinen on Suomussalmen Palloseuran kasvatti. Hän pelasi juniorina sittemmin Kajaanin Hokissa, josta Porin Ässien tuolloinen toimitusjohtaja Juhani Tamminen toi Heikkisen, Joonas Kemppaisen ja Vesa Jyrkän seuran junioreihin kaudeksi 2004–2005. Heikkinen nousi Ässien SM-liigarinkiin seuraavalla kaudella 2005–2006, jolloin hän pelasi SM-liigassa yhdeksän runkosarjaottelua jääden niissä ilman tehopisteitä. 17-vuotias Heikkinen pelasi kauden aikana miesten pelejä myös yhden Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin Ässien A-nuorissa. Huhtikuussa 2006 Heikkinen teki kaksivuotisen jatkosopimuksen Ässien kanssa.


title: Eetu Heikkinen

text: Kausi 2006–2007 oli Heikkiselle varsinainen tulokaskausi SM-liigassa, joka toi hänelle 39 runkosarjaottelussa tehot 1+4=5. Heikkinen teki liigauransa ensimmäisen ja toistaiseksi ainoan maalinsa 30. marraskuuta 2006 vieraissa Espoo Bluesia vastaan. Mestis-otteluita alle 20-vuotiaiden maajoukkueessa hänelle kertyi neljä, joissa Heikkinen teki yhden maalin. Kaudella 2007–2008 hänen odotettiin päässeen urallaan eteenpäin, mutta Heikkisen ura otti kuitenkin takapakkia varsinkin loukkaantumisen jälkeen. Hän teki kauden aikana SM-liigassa 41 runkosarjaottelussa kaksi syöttöpistettä. Heikkinen pelasi alle 20-vuotiaiden maajoukkueessa neljä Mestis-ottelua ja vahvisti kevätkaudella myös Ässien A-nuoria, jotka voittivat kauden päätteeksi SM-hopeaa.


title: Eetu Heikkinen

text: Kaudeksi 2008–2009 Heikkinen siirtyi Mestis-joukkue Vaasan Sportiin. Hän muodosti varsin vankan puolustajaparin Antti Uiton kanssa. Heikkisen ensimmäinen Mestis-kausi toi 42 runkosarjaottelussa tehot 5+8=13 ja 11 playoff-ottelussa tehot 1+1=2 sekä hyvän teholukeman +13. Hän voitti kauden päätteeksi Mestiksen-mestaruuden ja teki toukokuussa 2009 vuoden mittaisen jatkosopimuksen Sportin kanssa. Kaudella 2009–2010 Heikkinen otti hieman taka-askelia melko varovaisella pelaamisellaan, mutta hänen teholukemansa +23 oli kuitenkin joukkueen parhaimpia. Huhtikuussa 2010 Heikkinen teki taas vuoden mittaisen jatkosopimuksen Sportin kanssa.


title: Eetu Heikkinen

text: Heikkinen nousi kaudella 2010–2011 Sportin kapteenistoon. Hän voitti Mestiksen-mestaruuden sekä keväällä 2011 että 2012. Heikkinen valittiin jälkimmäisen kauden 2011–2012 päätteeksi Mestiksen toiseen tähdistökentälliseen. Joulukuussa 2012 hän joutui yli kuukaudeksi sivuun jouduttuaan HCK:n Tony Sandbergin taklaamaksi. Tilanteessa Sandberg tönäisi Heikkistä poikittaisella mailalla selkään laidan lähettyvillä niin, että Heikkinen lensi laitaan ja mursi peukalonsa. Sandberg sai tilanteesta kahden minuutin jäähyn ja sittemmin neljän ottelun pelikiellon. Tammikuun 2013 lopulla Heikkinen loukkaantui kuitenkin uudelleen murrettuaan ranteensa. Hänen kautensa päättyi ja Sport hankki siirtotakarajalla Tero Konttisen Heikkisen tilalle. Heikkinen oli Sportin tehokkain puolustaja ja sijoittui Mestiksen puolustajien pistepörssissä kolmanneksi LeKin Jesse Jyrkkiön kanssa. Hänen teholukemansa +14 oli Sportin paras.


title: Eetu Heikkinen

text: Kaudella 2013–2014 Heikkinen teki Mestiksen yhden kauden piste-ennätyksensä tehoilla 10+34=44, joilla hän voitti koko sarjan puolustajien piste- ja syöttöpörssin. Heikkinen palkittiin kauden päätteeksi Mestiksen parhaana puolustajana Jari Lippojoki -palkinnolla ja valittiin sarjan ensimmäiseen tähdistökentälliseen. Hän teki kaudeksi 2014–2015 kaksivuotisen jatkosopimuksen SM-liigaan nostetun Sportin kanssa. Heikkinen loukkaantui harjoituskaudella, joten hän aloitti runkosarjansa lainalla junioriuraltaan tutussa seurassa Kajaanin Hokissa marraskuun maaottelutaukoon asti ulottuneella sopimuksella lokakuussa 2014. Heikkinen palasi kuitenkin viiden ottelun jälkeen Sportin vahvuuteen, mutta ennen ensimmäistäkään liigaottelua hänet vuokrattiin loppukaudeksi Kazakstanin mestaruussarjaan Beibarys Atıraw'n riveihin. Heikkinen voitti joukkueen sisäisen tehotilaston lukemalla +23.


title: Eetu Heikkinen

text: Huhtikuussa 2015 Sport ja Heikkinen purkivat sopimuksensa yhteisymmärryksessä. Hän siirtyi kaudeksi 2015–2016 vuoden mittaisella sopimuksella Saksan toiseksi korkeimmalle sarjatasolle DEL2-liigan Lausitzer Füchseen. Hän kuitenkin purki sopimuksensa jo ennen kauden alkua ja palasi Beibarys Atıraw'n joukkueeseen. Heikkinen voitti kauden päätteeksi Kazakstanin-mestaruuden. Kaudeksi 2016–2017 hän siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen. Heikkinen oli joukkueen tehokkain puolustaja tehoilla 10+22=32, joilla hän sijoittui sarjan puolustajien pistepörssissä viidenneksi. Kaudeksi 2017–2018 Heikkinen siirtyi vuoden mittaisella sopimuksella Alps Hockey Leaguen italialaisjoukkue HC Fassaan. Hän oli kuudella osumallaan joukkueen eniten maaleja tehnyt puolustaja.


title: Eetu Heikkinen

text: Kaudeksi 2018–2019 Heikkinen siirtyi vuoden mittaisella sopimuksella Puolan Polska Hokej Ligan GKS Katowiceen.


title: Eetu Heikkinen

text: Heikkinen pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Heikkinen pelasi myös U-18 Junior World Cupissa vuonna 2005 voittaen pronssia. Hän pelasi myös World U-17 Hockey Challengessa vuonna 2005. Heikkinen putosi viimeisten joukossa alle 20-vuotiaiden MM-leiriryhmästä vuoden 2008 turnaukseen.


title: Douglas Hurd

text: Douglas Richard Hurd, Baron Hurd of Westwell, CH, CBE, PC (s. 8. maaliskuuta 1930) on brittiläinen konservatiivipuolueen poliitikko sekä kirjailija. Hän oli Margaret Thatcherin ja John Majorin hallituksissa Pohjois-Irlannin asioiden ministerinä 1984–1985, sisäministerinä 1985–1989 ja ulkoministerinä 1989–1995 ennen eläkkeelle jäämistään 1995.


title: Douglas Hurd

text: Hurd on kotoisin Marlboroughista Wiltshirestä. Hänen isänsä paroni Anthony Hurd ja isoisänsä Sir Percy Hurd olivat molemmat parlamentin jäseniä. Hurd opiskeli Eton Collegessa ja Cambridgen yliopiston Trinity Collegessa ja liittyi 1952 ulkoministeriön palvelukseen palvellen diplomaattina Kiinassa, Yhdysvalloissa ja Italiassa. Vuonna 1966 hän liittyi konservatiiviseen puolueeseen ja Edward Heathin sihteeriksi. Hänet valittiin parlamenttiin 1974, jossa oli vuoteen 1997 asti.


title: Douglas Hurd

text: Hurd nimitettiin ulkoministeriöön vuoden 1979 konservatiivien vaalivoiton jälkeen. Vuoden 1983 vaalien jälkeen Thatcher siirsi hänet sisäministeriöön, jossa hän valmisteli vuoden 1985 Anglo-irlantilaista sopimusta. Hurd siirrettiin Thatcherin kauden lopulla hänelle uskollisena jälleen ulkoministeriöön ulkoministeriksi korvaamaan John Majoria, josta tuli Nigel Lawsonin eron jälkeen valtiovarainministeri. Hän tuki Thatcheriä haastaja Michael Heseltinea vastaan, mutta Thatcherin jäätyä puoluejohtajakilvasta syrjään Hurd liittyi siihen jääden kuitenkin kolmanneksi Majorin voittaessa. Hän jäi Majorin hallituksen ulkoministeriksi.


title: Douglas Hurd

text: Hurdin ulkoministerikausi sattui kylmän sodan loppuun ja hän näki Neuvostoliiton hajoamisen sekä ensimmäisen Persianlahden sodan. Hän piti hyviä välejä George H. W. Bushin hallintoon ja korjasi suhteita Euroopan talousyhteisöön, joita Thatcherin viime vuosien euroskeptismi oli viilentänyt.


title: Douglas Hurd

text: Jugoslavian sotien aikana Hurd oli eurooppalaisia vahvimmin bosniakkien avustamista vastaan, Yhdysvaltain Bill Clintonin linjaa vastaan. Pian eläkkeelle jäämisensä jälkeen hän matkusti brittiläisen NatWest-pankin tehtävissä tapaamaan Slobodan Miloševićia.


title: Douglas Hurd

text: Hurd oli osallisena myös skandaalissa, joka koski Malesiaan lähelle Thaimaan rajaa brittiläisillä avustusvaroilla rakennettavaa Pergaun patohanketta. Samaan aikaan Malesia osti miljardilla punnalla brittiläisiä aseita. Marraskuussa 1994 korkein oikeus tuomitsi Hurdin myöntäneen laittomasti 234 miljoonaa puntaa avustuksia hankkeeseen, joka ei ollut taloudelliseksi tai humanitaariseksi hyödyksi Malesian kansalle. Hurd jätti hallituksen 1995 ja parlamentin 1997.


title: Douglas Hurd

text: Vuonna 1997 Hurd sai arvonimen Baron Hurd of Westwell, of Westwell in the County of Oxfordshire, ja siten ylähuoneen jäsenyyden. Myöhemmin Hurd on toiminut muun muassa vuoden 1998 Booker-palkintolautakunnassa ja Canterburyn arkkipiispan roolia selvittävässä Hurdin komiteassa.


title: Douglas Hurd

text: Hurd on kirjoittanut useita poliittisia trillereitä: "The Arrow War" (1967), "Scotch on the Rocks" (1971), "Truth Game" (1972), "Vote To Kill" (1975), "An End To Promises" (1979), "Palace of Enchantments" (1985 Stephen Lamportin kanssa), "The Shape of Ice" (1998), "Truth Game" (1999) ja "Image in the Water" (2001). Hän on laatimassa myös 1800-luvun pääministerin Sir Robert Peelin elämäkertaa.


title: Plus-miinusmerkki

text: Plus-miinusmerkki (±) on etumerkki, jota käytetään yleensä arviotarkkuuden tai vaihteluvälin ilmaisemiseen. Merkkiä käytetään myös osoittamaan lukuarvoa, jolla on kaksi mahdollista etumerkeiltään vastakkaista arvoa.


title: Plus-miinusmerkki

text: Jos merkkiä ± ei ole käytettävissä, sen voi korvata merkinnällä +/–.


title: Kulturbund

text: Kulttuuriliitto (saks. Kulturbund, lyh. KB) oli Saksan demokraattisessa tasavallassa toiminut kulttuurijärjestö. Järjestö perustettiin kesäkuussa 1946 Neuvostoliiton miehityshallinnon käskystä nimellä "Kulturbund zur demokratischen Erneuerung Deutschlands" ("Kulttuuriliitto Saksan demokraattiseksi uudistamiseksi"). Alun alkaen kulttuuriliitto oli ilmeisesti tarkoitettu myös läntisillä miehitysvyöhykkeillä toimivaksi, puoluerajat ylittäväksi kulttuurijärjestöksi, jonka tarkoituksena oli tukea miehitetyn Saksan kulttuurielämän elvyttämistä ja ohjata sitä "demokraattiseen" ja "antifasistiseen" suuntaan. Käytännössä Kulttuuriliitto toimi kuitenkin vain DDR:n alueella. Jo vuonna 1947 järjestön jäsenyys sidottiin tiukemmin Sosialistisen yhtenäisyyspuolueen alaisuuteen. Puolueen jäseniä oli mukana Kulttuuriliiton kaikilla tasoilla, ja se huolehti Kulttuuriliiton poliittisista linjauksista. Liiton ensimmäisenä puheenjohtajana toimi DDR:n kansallislaulun sanoittaja ja maan myöhempi kulttuuriministeri Johannes R. Becher.